hondakin | Irutxuloko Hitza\nEtiketen Fitxategia | hondakin\nPPko Ramon Gomez izango da San Markoko ordezkari berriaBy Xabier Etxabe on 2012/07/27 in Paperekoa Bilduko Nora Galparsoro kargutik kentzearen alde bat egin dute PSE-EEk, EAJk eta PPk udalbatzarrean Errauste plantaren aurkakoek elkarretaratzea egin dute udaletxe aurrean Lasarte Orian gertatu bezala, Donostian ere udalbatzak San Marko Mankomunitateko ordezkaritza aldatzea adostu du. Bilduko Nora Galparsoro kargutik kentzearen alde egin dute PSE-EEk, EAJk eta PPk. Haren lekua PPko bozeramaile Ramon Gomezek beteko [...]\nZero Zabor ekimenarekin bat egin du Añorga BizirikekBy Irutxuloko Hitza on 2012/06/15 in Paperekoa Añorga Bizirik taldea, auzoko beste eragileekin batera, zero zabor politikaren aldeko zenbait pauso ematen ari da. Hondakinak beste era batean kudea daitezkeela erakutsi nahi izan zuten aurreko ostiralean egin zuten afari batean eta, gaur, Errausketari ateak itxi dokumentala emango dute gaztetxean, 19:00etan. Igandean, Saguesen, Gipuzkoa Zero Zabor mugimenduak antolatu duen mosaiko erraldoira joateko deia egin [...]\nEAJk ez du «inolaz ere» hirian zabortegirik zabaldu nahiBy Xabier Etxabe on 2012/06/13 in Hiria, Paperekoa Hondakinak kudeatzeko plan berriak orain arteko adostasuna «hankaz gora» jarri nahi duela dio Eneko Goiak Gipuzkoako Foru Aldundiak hondakinak kudeatzeko aurkeztutako plana kritikatu du EAJk. Eneko Goia udal taldeko bozeramaileak nabarmendu duenez, «inolaz ere» ez dute hirian beste zabortegirik irekitzea onartuko, ezta zaborra botatzeko harrobirik baliatzerik ere. Aldundiari zabortegirik ez zabaltzeko eskaera egiteko erakunde adierazpen [...]\nAzken urteetako birziklapen mailaren goranzko joera eten egin daBy Xabier Etxabe on 2012/06/08 in Paperekoa Sortutako hondakin kopuruak %4 egin duela behera kaleratu du 2011ko Iraunkortasunari buruzko txostena-k 2010. urtean baino %0,6 gutxiago birziklatu zen iaz. Birziklapen maila azken sei urteetan %33an mantendu bada, iaz %31,77ra heldu zen. Hondakinen kudeaketa eta bilketa bolo-bolo dabilen boladan eten da, hain justu, azken urteetako goranzko joera. Datu hori eta beste hainbat jasotzen ditu [...]\nNork bere konposta sortzeko egitasmoa abian jarriko du udalak udazkeneanBy Xabier Etxabe on 2012/06/06 in Paperekoa  Tokiko 21 Agendak «murriztea eta berrerabiltzea» ditu, Axier Jakaren esanetan, lan ildo nagusi «Amalurrari ahalik eta kalterik txikiena» egitea ez ezik, «pertsona eta naturaren arteko harreman arduratsua sustatzea» da, Axier Jaka Ingurumen zinegotziaren hitzetan, Udaleko Ingurumen Sailaren erronka. Honela, herritarrek sortzen duten zaborrarekiko ardura handiago izan dezaten, norbere hondakin organikoekin konposta sortzeko proiektu bat [...]\nBiometanizazio planta bat egiteko asmoa du aldundiak ZubietanBy Irutxuloko Hitza on 2012/06/06 in Paperekoa  Gipuzkoako hondakinak kudeatzeako jorratuko dituen ardatzen berri emango du gaur Gipuzkoan egun dauden hiru zabortegiak ixtea, sei konpostaje planta sortzea eta Zubietan biometanizazio planta bat egitea. Horiek dira Gipuzkoako Foru Aldundiak hondakinen kudeaketarako egindako estrategia berriaren ardatzak. Ez dute errauste plantarik egiteko asmorik. Hondakinak banatu eta tratatuko dituen hiru planta egingo dituzte, bat Zubietan. [...]\nHerriz herriko «zabor turismoaz» ohartarazi du Eneko Goiak EAJko bozeramaileakBy Xabier Etxabe on 2012/05/25 in Hiria, Paperekoa Udal gobernuak «edukiontziei giltzarrapoa jartzeko iradokizun bitxia» egin duela dio jeltzaleak Gipuzkoako 34 udalerrik erabakia dute zaborra biltzeko atez ateko sistema ezartzea. Horrek hiriko zabor bilketan eragin zuzena izango duela ohartarazi du Eneko Goia EAJko bozeramaileak. Usurbilen eta Hernanin ezartzeak hondakinez beteriko poltsekin hirira datozenen «zabor turismoa» eragin duela zehaztu du. Pasaian ezartzen denean joera [...]\nPal Martensson: “Hondakinak zerora iristeko bide bakarra atez atekoa da”By on 2012/05/15 in Gizartea, Paperekoa Zero Waste Europe bilkuran izan da Suediako Kretsloppskontoret berrerabilpen zentroko koordinatzailea. Hondakinen kudeaketa XXI. mendeko arazo larrienetakoa da, eta azken aldian pil-pilean dago gaia Donostian zein Gipuzkoa osoan. Irtenbideak anitzak dira, baina zero zabor politikak abian dituzten Europako eta AEBtako adibideak izan dira asteburu honetako mintzagaiak. Izan ere, Zero Waste Europe sareak Donostia aukeratu baitu [...]\nEAJk Parte Zaharreko zabor bilketa sistema aldatzeko eskatu duBy Xabier Etxabe on 2012/05/08 in Paperekoa Egungoa «atez ateko bilketaren bertsiorik negargarriena» dela esan du Iñaki Gurrutxaga zinegotziak Parte Zaharrean «atez ateko bilketaren bertsiorik negargarriena» dagoela salatu du EAJko zinegotzi Iñaki Gurrutxagak. Donostiako gune turistikoenean zaborra etxe aurrean uztea eta gaika ez bereiztea «onartezina» dela dio. Kamioia pasa aurretik kale bazterretan egunero sortzen den irudiarekin bukatu eta hondakin bereizketa sustatzeko, bilketa [...]\nZaborren kudeaketaren «bidegurutzea» irudikatu dute OndarretanBy Xabier Etxabe on 2012/05/01 in Paperekoa Hondakinak «aukera» bihurtzearen aldekoak dira Gipuzkoako Zero Zabor mugimenduaren aldeko taldeak Hondakin kopururik txikiena sortu eta zabor bilaka daitekeen material horri beste erabilpen bat ematearen aldekoak Ondarretan elkartu ziren atzo. Gipuzkoan 34 talde dira zero zabor sortzeko politiken alde egiten dutenak eta euren burua aurkezteko ekimena egin zuten atzo Ondarretan. Zero Zabor mugimenduaren barruan dauden [...]\nTweetstream\tViewing item 1 to 5 (of 5 items) Aitor Manterola posted an update in the group Futbolsofatzen 2 hours, 9 minutes ago\nKonfederazio Kopan, gaur hasiko da bigarren jardunaldia: http://futbolmamia.com/brasil-mexiko-gaur-italia-japonia-gauerdian/ Aitor Manterola posted an update in the group Futbolsofatzen 2 hours, 27 minutes ago\nIñaki Petxarroman posted an update 4 hours, 13 minutes ago\njoseba barandiaran posted an update in the group Ekonomiaz 5 hours, 10 minutes ago\nGarikoitz Goikoetxea posted an update 7 hours, 58 minutes ago


Ardo beltzak ikusmenerako propietate sendagarriak ditu | Retinosis Retina Begisare\n/Ardo beltzak ikusmenerako propietate sendagarriak ditu\nArdo beltzak ikusmenerako propietate sendagarriak ditu\nEsperimentuak arratoien erretinetan burutu dira eta izandako emaitzen arabera ardoak itsutasuna erakarri dezaketen gaixotasunetara zuzendutako terapia berrietarako balio lezake.\nArdo beltzak ikusmen gaixotasunak aurrikusi ditzake. Mahats, ahabi eta bestelako landareetan bezala, ardo beltzak duen osagai batek erretinan kalteturiko odol basoetatik eratorritako ikusmen gaixotasun batzuk aurrikustea posible litzateke Washington-eko Unibertsitateko Medikuntza Fakultateak eginiko azterlan baten arabera.\nAipaturiko Washington-eko unibertsitatearen ikerlariek “American Journal of Pathology” aldizkariaren uztaileko argitalpenean argitaratutako emaitzen arabera, “resveratrol” deritzon osagaia ardo beltza edateko arrazoi berri bat da.\nZahartzearen aurkako bere efektuek itsutasuna garatu dezaketen gaixotasunetara, esate baterako erretinopatia diabetikoa edota adinera loturiko makularen endekapena, zuzenduriko terapia berrietarako baliogarria izatea posible da.\nRajendra S. Apte adituaren hitzetan, arratoien odol baso anormalen behaketan oinarrituz, ahalbidetu dute ikerketek gaixotasun hauekin loturiko terapiak aplikatzeko era berri bat identifikatzea. Ikerkuntza hau Osasun Institutuetako Ikusmenaren Institutu Nazional eta itsutasun eta ikusmen arazoen ikerketarekin zerikusia duten bestelako organizazioek finantzatu dute.


Ondarroako gaztetxea - Wikipedia, entziklopedia askea.\nOndarroako gaztetxea 1988 an herriko gazteen behar izanak asetzeko sortutako espazio autogestionatua da. Herriko hainbat eragileren bultzadaz 1987an sortutako kanpaña eta eskarien ondorioz udalarekin adostu eta gazte asanbladak ezarritako estatutuak onartu ondoren zaldunbiden kokatutko fabrika zahar bat izan zen. Estatutuak, H.B (Herri Batasuna) eta A.P (Alianza Popular) en aldeko botoekin eta EAJ (eusko alderdi jeltzalea) ren abstentzioarekin onartu zirela nabarmendu izan dute gazte asanbladako kideek.\nGaztetxea herriko hainbat eragile eta talderen topaleku eta lan egiteko tokia izan zen, horren adibide dira: Ondarroako talde antimilitarista, herriko irrati librea, okupazio taldea, sozioekonomian murgildutako taldeak, herriko musikariak eta beste hainbat talderen prezentzia urte horietan. 1998.an ertzaintzarekin izandako hainbat gorabera eta gero gaztetxea miatu zuten eta gaztetxearen egoera txarra aitzakitzat jarrita gaztetxea denboraldi baten itxi egin zuten Aitor Maruri alkatearen aginduz. Azkenean 2000. urtean errepide berria gaztetxea zegoen tokitik pasa behar zelako gaztetxea behin betiko itxi eta bota zuten.\nGaur egun, 2003.urtea ezkeroztik Udalak Astilleroan eraikitako lokal bat utzi zuen gazte asanbladaren eskuetan, "gaztetxe berria" deritzona. Orain ere gaztetxeak, lehen baino maila txikiagoan bada ere gazteen beharizanak asetze ahalegintzen da ekintza kulturalak gehien bat burutuz: kontzertuak, antzerkiak, hitzaldiak, festak, herriko taldeen bilerak besteak beste, gaztetxea gazte guztien topaleku aske eta autogestionatua izatea duelarik helburu.


Eman daiteke izena 39. Bikote Mistoen Lasterketan - zarauzkohitza.eus\nEman daiteke izena 39. Bikote Mistoen Lasterketan\nZarauzko Hitza\t2017-11-13 13:46 Kirola\nBi aukera daude izena emateko: batetik, Helmuga kirolak dendan, azaroaren 28ra arte eta, bestetik, herrikrosa.eus webgunearen bitartez, abenduaren 2ra arte. Egunean bertan ere izango da aukera izena emateko, baina garestiagoa izango da.\nIazko Bikote Mistoen Lasterketako irudi bat. (Aiora Larrañaga Solaberrieta) | Ikusi handiago | Argazki originala\nAbenduaren 3an jokatuko dute 39. Bikote Mistoen Lasterketa. Urola Kostako Kros Mistoen II. Txapelketaren barruan jokatuko dute, Azpeitikoa, Errezilgoa eta Ezkiokoarekin batera. Zarauzko probarako izen ematea dagoeneko zabaldu dute. Parte hartu nahi dutenek bi bide dituzte izena emateko: batetik, Helmuga kirolak dendan, eta bestetik, herrikrosa.eus webgunearen bitartez. Saltokian azaroaren 28ra arte eman ahalko da izena, eta webgunean, berriz, probaren bezperara arte, abenduaren 2ra arte. Bikoteko 25 euro ordaindu beharko dira. Egunean bertan ere eman ahalko da izena; kasu horretan, bikoteek 30 euro ordaindu beharko dituzte.\nZKEko Atletismo sailak 1.000 parte hartzaileetan jarri du muga. Guztira, 7,5 kilometro egingo dituzte bikoteek, udal kiroldegitik hasi eta Musika plazan amaituz. Parte hartzaileek gehienez ere ordubete izango dute helmugaratzeko.\nBi egunetan banatuko dituzte dortsalak: abenduaren 2an, 18:30etik 20:30era, eta egunean bertan, 08:30etik 10:00etara. Bi egunetan, Aritzbatalde pilotalekuan.\nEzkio batuta, lau probak osatuko dute Urola Kostako Kros Mistoen II. Txapelketa\nHondartzako Futbol Txapelketako 2. jardunaldia: Emaitzak\nAdur Amatriainek eta Nadia Erostarbek irabazi dute Ibon Imaz memoriala\nAmenabar garaile etxean, Sant Marti Adrianencen aurka\nIrudietan: Rugbyko 2. eskola jardunaldia


Tramitazioak telematikoki soilik bideratuko ditu Udalak\nHerritarrekiko arreta zerbitzua telematikoki soilik ematea erabaki du udalak. Hala, Galdakaoko zein Txapelenako ESAN zerbitzuak lanean arituko diren arren, bulegoetako ateak itxita izango dituzte. Baita udaletxeak ere. Telefonoz zein internet bidez emango da arreta zerbitzu hori, aldi baterako.\nCoronavirusa harreman zuzenaren bidez kutsatzen da eta aurrez aurreko hartu-emana ahalik eta jende gutxienarekin izatea gomendatzen ari dira osasungintza alorretik. Herritarrei arreta zerbitzua ematen dieten langileen osasun egoera zein herritarrena beraiena zaintzeko helburuarekin hartu du neurria udalak.\nUdaleko gainerako langileei ere eskura dituen erraztasunak emango dizkie udalak. Posible den kasuetan etxetik lan egiteko aukera eman die langileei, horretarako baliabideak prestatuta.\nZentzuz jokatzeko eta elkar laguntzeko eskatzen die udalak herritarrei.\nZalantzak argitzeko eta tramiteak egiteko:\nUdaletxea, ESAN: 94 401 05 00 - esan@galdakao.net\nGizartekintza: 94 401 05 45 - gizartekintza@galdakao.net\nEise: 94 436 30 32 - eise@galdakao.net\nTxapelena: 94 457 18 47 - esan@galdakao.net


ADARRAREN PUNTAN: KOLORETAKO BETAURREKOAK\nGero antiojo gorriak ipini nituen eta susmatu nuenez, panorama ez zen batere hobetuko: munduko aberastasunaren erdia biztanleen ehuneko bataren esku dago eta joera, urtez urte, desoreka honen handitzea da. Karl Marx bera agertu zitzaidan bere jakineko teoriak errepikatuz: “aspaldian idatzi nuen eta gertaerak nirekin bat datoz, kapitalaren joera monopolioa da, aberastasuna gero eta esku gutxiagotan biltzen da. Munduko langileen batasuna ezinbestekoa da kapitalaren diktadura gainditzeko, kapitala nazioarte mailan gero eta indartsuago bilakatzen baita. Kapitalismoak ez du mugarik, sozialismoaren aldeko borroka irtenbide bakarra da munduko langileontzat...”\nMezu ezberdineko kolore baten bila, betaurreko urdinak janztea erabaki nuen. Eskuinaren bertsioa edo. Bat batean, publierreportaje ederra agertu zitzaidan sudurraren aurrean. Merkatu librea guztiaren irtenbidea omen zen. Beste edozein alternatiba -frogatu denez- porrot egitera kondenaturik zegoen. Gobernuen zereginak ez du izan behar merkataritzari askatasuna erraztea besterik. “Ez gaitezen engaina, denok aberatsak izan nahi dugu, eta hori kapitalismoan bakarrik lor daiteke, horixe baita gizakion naturarekin bat egiten duen sistema bakarra” esaten zuen irribarretsu esatari ponpoxoak... Kaka zaharra, urdinak baino, horiek arrosak ziren.\nEtsipenaren atzaparretan jausi baino lehenago, nire betiko betaurreko beltzak berreskuratu nituen. “Rock- betaurrekoak”, Burning taldekoek deitzen zituzten eran: “Chupa de cuero/ Gafas de Rock/ ¡Uah!, me siento mejor”. Eta bai. Egia esan, ez zen oso garbi ikusten, baina itzalen artean sumatzen zena, ez zen behintzat horren apalgarria izan. Gibson baten nota bortitzek dantza egitera gonbidatu ninduten eta nire artikulazio guztiak askatzen nituen heinean, gainerako betaurrekoekin ikusitakoa ahaztea lortu nuen behintzat. Bai, banekien munduko zarama guztiak hor jarraituko zuela, baina une zoriontsu horietan, Pedro Juan Gutierrez, kubatar idazlearen hitzak behin eta berriz errepikatzen ziren nire baitan: “Bizitza komedia hutsa da eta errepikatu behar da egia bihurtu arte. Bizitza komedia hutsa da. Bizitza komedia hutsa da...”\nEtiketak: betaurreko moreak, El Correo 2017/4/8, Koloretako betaurrekoak, Roberto Moso\nJuli Gan 2017(e)ko apirilakren 11(a) 08:00\nKolorezko betaurrekoak mundua beste ikuspuntutik ikusteko. Gehienetan, gaizkiago. Solasaldi ederra ipini duzuna. Betaurrekoena, adinako gauza izango da,baina hasi naiz arazoekin gauzak gertutik irakurtzeko. Betaurrekoak presbiziagatik ere. Jajaja.\nnineuk 2017(e)ko apirilakren 11(a) 10:19\nBa beitu, neri kontrakoa gertatu zait. Ez dut hurrundik ondo ikusten eta, gidatzeko edo zinemarako betaurrekoak erabiltzen hasi naiz. Eskerrik Asko Juli!


17. EGUNA – Transitoak\nKategoria: 17. EGUNA\n2015-06-28 Lutxo Egia17. EGUNA\nGetarian eman dugu eguna. Aurten ere ez diogu hutsik egin urteroko hitzorduari. Badira sei urte hara biltzen direla opor-pasa aspaldi Dublinen ezagututako lagun batzuk. Haietako bat, Micheál, aski ezaguna da Harralde inguruan, hondartzan… Ingelesez eta gaelikoz soilik dakien arren, edonorentzat izaten du hitz goxo bat euskaraz.\nGidoiak zehaztu lez, eguna euskaraz, ingelesez eta gaelikoz joan da. Ez da ustekaberik gertatu. Edo bai, halako batean Micheálek serio samar esan baitu beharbada bera ere biziko dela gaelikoz hilabetez. “Aztertu behar dut ondo zein den helburua eta ze onura ekar diezakiokeen hizkuntzari”. Geu ere harritu gara, Micheál gaeltacht batean bizi baita gaurregun, alegia, eremu gaelikodun batean. Baina berehala argitu digu han ingelesdun elebakar ugari daudela eta, oro har, gaeltachten egoera okerrera doala egunetik egunera. “Zenbait gune urbano ingelesdunetan oso suspertze herabeak gertatzen ari dira, baina gaeltachtetan egoera gero eta okerragoa da”.\nMicheál Annagry-n bizi da, Donegal konderriko herri batean. Donegal Irlandako finisterrea da, west end ederra, haize atlantikoak orraztua. Konderriak hogeita hamazazpi ordezkari politiko ditu eta haietako bat da Michéal. Seik ordezkarik dakite gaelikoz. Bik bakarrik erabiltzen dute batzarretan: batek oso noizean behin eta Micheálek agerraldi guztietan. Ondorioz, hamaika eledunek etengabean leporatzen diote aldibereko itzulpenaren beharrak dakartzan ezerosotasuna eta kostua. Ingelesez errazago, sinpleago eta, bide batez, merkeago.\nMicheálek itzulpena behar du. Euskaldunok itzulpena behar dugu. Bilbo eta Donegal hain urrun eta hain hurbil. Denok dakiguna bizi eta beste talaia batetik ikusten ari naiz egunotan: erdaldun askok ez dute inoiz ezer ulertuko, Kortaturen kanta hartan bezalaxe.


Euskara-sektoreek ia 25.000 enplegu sortzen dituzte Gipuzkoan - Debagoiena - Goiena.eus\nEuskara-sektoreek ia 25.000 enplegu sortzen dituzte Gipuzkoan\nItziar Larrañaga 2020-02-14 11:18\nEuskararen Foroa. (Argazkia: GFA)\nGipuzkoan euskarak duen eragin ekonomikoa eta hizkuntzen industriak EAEn duen egoera aztertu dituen txostena aurkeztu dute; Gipuzkoako ekonomiako enplegu osoaren %7,99 euskara-sektoreek sortua da: 24.848 enplegu, hain zuzen ere.\nGipuzkoako Euskararen Foroak legealdi honetan egindako lehen bilkura baliatuta aurkeztu zuten txostena joan den astean –Siadecok egin du Langunerentzat, Gipuzkoako Foru Aldundiaren dirulaguntzarekin–. Euskarak Gipuzkoan ze eragin ekonomiko duen aztertu dute lan horretan, eta Markel Olano diputatu nagusiak "albiste pozgarritzat" jo du euskarak Gipuzkoan duen eragin ekonomikoa neurtzen duen txosten "mardula eta sakona" edukitzea.\nBPGaren %5,34 euskarari lotuta\nTxostenaren arabera, Gipuzkoako barne produktu gordinaren %5,34 euskararekin zuzenean eta zeharka loturaren bat duten sektore ekonomikoei dagokie. Gipuzkoako BPG 24,4 mila milioikoa da, eta euskarari dagokiona, 1,304 mila milioikoa. EAEri dagokionez, BPGren %4,59 dago euskararekin lotuta. "Txikia dirudi, baina turismoa moduko sektore indartsu batek Gipuzkoan %7,6 dauka. Beraz, euskararen inguruko sektorean lanpostuak eta aberastasuna modu esanguratsuan sortzen dituela esan dezakegu, beste edozein sektore bezain garrantzitsuak bagara ikuspegi ekonomiko huts batetik", dio Olatz Olasok, Emuneko zuzendariak. Ildo beretik jarraitu du Tokikomeko zuzendari Alaitz Artolazabalek ere: "Euskararekin erlazionaturiko zuzeneko aktibitatea BPGren %3,857koa da eta turismoak EAEn duena %7".\nMari Karmen Arrieta Eskoriatzako Udaleko Euskara teknikaria ere bada Euskararen Foroko kide, eta aitortu du euskarak sortzen dituen datu ekonomikoak "esanguratsuak eta aintzat hartu beharrekoak" direla. "Gurean, gainera, hizkuntzen industria egituratuta eta trinkotuta dagoela eta urte gutxian lan mardula egin dela erakusten dute".\nLau jarduera-adar izan dituzte kontuan txostenean: euskarari dagokion hizkuntzaren industria, kultura eta hedabideen industria, hezkuntza eta unibertsitate arloko jarduerak eta administrazio publikoa.\n773 lanpostu euskarari lotuta\nTxostenaren arabera, hizkuntzen industriako enpresa eta erakundeek 773 lanpostu sortzen dituzte, zuzenean euskararekin lotuta: gehienak euskararen irakaskuntzako langileak eta itzulpengintzaren eta interpretazioaren azpisektorekoak dira, 348 eta 260, hurrenez hurren. Hizkuntzen industrian, euskararekin lotutako jardueraren fakturazio bolumena 45 milioi eta erdikoa da eta 35 milioi pasatxoko balio erantsi gordina sortzen dute.\nDatuez harago, boluntario lana\nEuskal kulturgintzaren eta hedabideen arloan 2.373 lanpostu dira euskararekin zuzenean lotutakoak. Euskara-enplegu handiena duen azpisektorea hedabideena da –821–, komunikazio, kultur eta gizarte arloko bestelako elkarte eta enpresen aurretik –634–. Industria horrek 192 milioi eta erdi fakturatzen ditu urtean eta 118,3 milioiko balio erantsi gordina sortzen du. Sektorean egiten den boluntario lana nabarmendu du Artolazabalek: "Datuez harago, iruditzen zait sektore hauetan musu-truk egiten den lana handia dela oso eta hori ez dagoela kuantifikatuta eta balioan jarrita. Profesionalizaziorako jauzi bat eman da, baina oraindik ere bidea dago hor egiteko".\nHezkuntzan, 15.000 enplegatu\nIa 15.000 lagun enplegatzen ditu euskarazko irakaskuntza sistemak Gipuzkoan: 14.000 inguru unibertsitate aurreko ikasketetan eta 1.000 unibertsitate mailako gradu eta graduondokoetan. Sektoreak 765 milioi euro inguruko aurrekontua du urtean eta 654 milioi euroko balio erantsi gordina sortzen du.\n746 lanpostu administrazioan\nEuskara-lanpostuak 746 dira Gipuzkoako administrazio publikoetan, euskara zerbitzuetako enpleguaz gain kultura arloetakoaren zati bat ere kontuan hartuta. 199 dira euskara zerbitzuetako enpleguak eta 547 kultura arloan euskararekin lotutakoak direnak. 123,3 milioi euroko aurrekontua du eta 42 milioiko balio erantsi gordina sortzen du. "Administrazio publikoak ahalegin handia egin du euskara arloan baliabideak sortzen; baliabide propioak, batetik: euskara zerbitzuak adibidez; baina baita euskara gainontzeko udal zerbitzuetan zeharlerro gisa txertatzen ere", dio Arrietak.\nHorrez gain, azpimarratu du hizkuntza industriaren fakturazio bolumenaren "zati handi bat" administrazio publikoetatik datorrela. "Ukaezina da administrazio publikoak euskararen normalizazio prozesuan egindako lana, oro har, eta, bereziki, Gipuzkoan", gaineratu du.\nBailarako bi enpresa\nLangunen Langune hizkuntzen industriaren alorreko Euskal Herriko enpresen elkartea da, eta itzulpengintza, edukiak, irakaskuntza eta hizkuntzen teknologiaren alorreko enpresak batzen ditu. Zuzendaritzako kide dira, besteak beste, Debagoieneko bi enpresa: Mondragon Lingua eta Emun. Olasok azaldu duenez, Langunek hizkuntzaren industria bultzatu nahi du Euskal Herrian. "Hizkuntzekin lanean dihardugunok sektore garrantzitsu bat osatzen dugu eta sektorearekin kluster moduan funtzionatzen dugu. Itzulpen, hizkuntza irakaskuntza, eduki linguistiko eta hizkuntza teknologien enpresa eta zentro teknologikoek osatzen dugu Langune, eta industrian, osasungintzan eta beste sektore batzuetan hizkuntzaren kudeaketa egoki batek dakartzan onurak erakutsi eta horren inguruko soluzioak eskaini nahi ditugu", nabarmendu du.\nEuskararen Foroaren garrantzia\nEuskararen balioan sinistu eta berau bermatzeko sortu den foro bat da Euskararen Foroa, Artolazabalen esanetan. "Aldundia eta eragile desberdinak batzen ditu, eta, nire ustez, horrelako foroak ezinbestekoak dira hizkuntzarekiko konpromisoak bermatu eta elkarlanerako espazioak sortzeko". Arrietak ere bat egin du: "Edozein politika egiteko, ezagutza konpartitzea eta jakintza desberdinak batzea ezinbestekoa da, baita hizkuntza politikan ere. Foroak hori ahalbideratu dezake. Gipuzkoari, gainera, euskara gaietan aitzindari eta bide-urratzaile izatea tokatzen zaio, edukietan zein moduetan".\nEuskara Antzuola Aretxabaleta Arrasate Bergara Elgeta Eskoriatza Leintz Gatzaga Oñati


Federazio eta elkarteentzako diru-laguntzak, beren ikastetxeetako langileei prestakuntza eman ditzaten. - Eusko Jaurlaritza - Euskadi.eus\nAGINDUA, 2012ko maiatzaren 16koa, (BOPV Zk. 104/2012)\nHezkuntza, Unibertsitate eta Ikerketako sailburuarena. honen bidez, unibertsitatez kanpoko ikastetxe pribatuekin harreman estatutarioak edo erregelamenduzkoak dituzten federazio eta elkarteei diru-laguntzak emateko deialdia egiten da, 2012-2013 ikasturtean ikastetxe horietako langileek prestakuntza-jarduerak egin ditzaten.\nInprimaki normalizatua; bertan jasoko dira federazio edo elkarte eskatzailearen datuak, eta diru-laguntzaren xede izango diren prestakuntza-jarduera guztiak.(II. eranskina).\nPrestakuntza-jarduera guztiei buruzko fitxa deskribatzailea inprimaki normalizatuan (III eranskina).\nPrestatzeko jardueren balorazio teknikoa egiteko baremoa.\nParte-hartzaileen zerrenda (Eskaera)\nAurreikusitako parte-hartzaileen zerrenda.\nEskabidea egiteko aplikazioa\nPrestatzeko jardueren balorazio teknikoa egiteko baremoa\nAurreikusitako parte-hartzaileen zerrenda\nDiru-laguntza justifikatzeko aurkeztu beharreko dokumentazioa.\nMemoria bat; bertan jaso beharko da jasotako diru-laguntza zertarako erabili den azaltzen duen balantze ekonomikoa, eta federazio edo elkarteko organo gorenaren akta, balantze hori onartzen duena.\n2012/05/30 - 2012/06/29


Merkatu eszenikoei buruzko prestakuntza mentorizatua – Araba Eszena\nInformazioaOINARRI ESPEZIFIKOAKOINARRI OROKORRAK\nVitoria-Gasteiz: Hitzaldia : ‘Merkatu eszenikoetarako sarrera’, Pío Ortiz de Pinedo-rekin.\nValladolid. 2018 MERCARTES-a. Bidaia eta egonaldia. Ekoizpen eta banaketa eszenikoaren ezaguerako kontaktuetako eta jardueretako agenda.\nMERKATU ESZENIKOEI BURUZKO PRESTAKUNTZA MENTORIZATUAREN OINARRI ESPEZIFIKOAK\nEtorkizuneko profesionalei merkatu eszeniko arautuei buruzko ezagutza transmititzea erraztea. Horretarako, prestakuntza-saio bat eta MERCARTES 2018ra lagundutako bidaia bat antolatuko dira. Saio eta bidaia horietan beka kopuru jakin bat irekiko da jarduera osagarri mentorizatua izango duten kudeaketa, produkzio eta banaketa eszenikoko praktikak egin dituzten adin nagusikoentzat.\nArabako Lurralde Historikoan bizi diren adin nagusikoak.\na) Mercartes 2018ra egindako bidaiek, ostatu hartzeak eta mantenuak eragindako gastuen % 70 gutxienez.\nb) Laguntzeko pertsona bat.\nc) Mentorizazioari buruzko topaketa, bisita eta saio espezifikoak profesional adituen kargura.\n4. Aurkeztu behar den dokumentazioa\nPertsona eta erakunde eskatzaileek honako dokumentazio hau aurkeztuko dute formatu digitalean (pdf edo JPEG), bai www.arabaeszena.eus webgunearen bitartez, bai bekak@arabaeszena.eus helbide elektronikora idatziz:\n1. Eskaera betea eta sinatua (webgunean bete daitekeen eta webgunetik deskarga daitekeen pdfa).\n2. Eskaera sinatu duen pertsonaren NANaren kopia formatu digitalean.\n3. Pertsona horren Curriculum Vitaearen kopia formatu digitalean.\nDokumentazio gehigarria (ez derrigorrezkoa):\n– Ikasketa eszenikoak edo kultura-kudeaketa egiaztatzen duen dokumentazioa.\n– Erakunde eszeniko batek kontratatu duela egiaztatzen duen dokumentazioa (kontratua, nomina, eta abar).\n– Erakunde eszeniko batek edo batzuek aurkeztutako abala.\nEskaerak 2018ko irailaren 14ko 23:59ak arte jasoko dira.\nJasotako laguntzen jakinarazpena 2018ko irailaren 18ra arte egingo da.\n6. Beken esleipena\nEskaeretan aurkeztutako curriculum eta abalen arabera, lehen aukeraketa bat egingo da. Plaza libreko kopurua gainditzekotan, bigarren fase batean ekingo zaio aukeratutakoen arteko zozketa bati.\n7. Parte hartzeko baldintzak\nb) Premia bereziak dituzten pertsonak\nMugikortasunari eta talde batean sartzeari dagokionez bekadun izan litezkeenek dauzkaten premia bereziak konpon ditzakeen orotan lagunduko dute beka hauen antolatzaileek.\nPremia bereziak dituzten bekadunek beren eskaerarekin batera adierazten dute beren dibertsitatea ez dela bateraezina bidaia kolektibo batek berekin dakarren dinamika arautu eta unitarioarekin.\n8. Interpretazioa eta gorabeherak\nEskenak dakien modurik hoberenean konponduko ditu programaren garapenean sor daitezkeen arazoen interpretazioari eta ebazpenari eragiten dieten gaiak.\nMerkatu eszenikoei buruzko prestakuntza mentorizatuaren Oinarri Espezifikoen dokumentu osoa jaitsi\n(.pdf dokumentua, 60 Kb)


Produktuak | Casa Aramendia\nHauek dira gaur egun Casa Aramendiaren produktuen artean aurkitu ditzakegun berezitasunak:\nAramendia Etxeko berezitasunen artean pastel txikiek lehentasuneko lekua hartzen dute. Ia hogeita hamar barietate ezberdin, hasi betiko petit choux-arekin eta segi hostoreekin, mousseak, tartatetak…. Guztiak ondo zainduak, maiz aldatuak, guregana etortzen zaretenean ez aspertzeko. Egunero sorpresa bat izan nahi dugu zuretzat.\nOpilak eta Hostoreak\nGure hostore berezitasunen artean 9 produktu ezberdin ditugu hautatzeko, eta urtean zehar eta jendearen eskaeraren arabera aldatu egiten ditugu. Horrela, Aramendia Etxea beti eboluzioan ari den gozotegia da. Hauek azpimarratu nahi ditugu: Txokolatezko palmerak, hostorezko palmerak, almendrazko otxoak, txokolate eta kremadun kainak, Fruitu lehorren sareak, Fideo finezko perrak, razio bakarreko ohiko pantxinetak, Nafarroako koroatxoak, Sagar pastelak, Kremazko zapiak.\nogiaren ondoren, Opilak Aramendia Etxean gehien saltzen den gaia dira, aukera izugarria dugu, eta kalitatea aparta da, eta industriako opilak baina sos gutxi batzuk gehiagorengatik. Hori da gure arrakastaren gakoa. Eguneko opilak, %100gurina, errezeta berezituak, eta askok nahi luketen aukera. Croissant-ak, Croissant ertainak, Croissant txikiak, Urdaiazpiko eta gazta Croissant-a, Txokolate Croissant-a, Fruta-karakolak, Kremazko raketak, Txokolatezko pinkak, Kremazko napolitanak, , Mahaspasa briox-a, Txokolate dobleko briox-a, Azukrerik gabeko opilak, Suitzarrak, Esneopila, Kristinak, Media noche-ak, Suitzar txikiak, Kristina txikiak, Piratak, Entsaimadak, Donutsak txokolatekin edo gabe, eta razio\n¿Eta gure pastei buruz zer esango dugu?\nrobatu itzazu, horixe besterik ez. Errepikatu egingo duzu. %100 gurina, ( benetakoa ). Neuk ere ez dut gogogan zenbat mota ditugun. Bigunak, gogorxeagoak, jan errazak, txokolatearekin, gingarekin, gabe, txuriak eta beltzak, jateko domino fitxak, mantekatuak, polboroiak…\n“Denak oso gozoak”, diote gure bezeroek. Mila esker.\n100 urte baino gehiagoko armairu batean jartzen ditugu erakustokian, Hernaniko Iturmendi baserriko altzaria, Agirre-Oyarzabal familiarena. 2001 urte arte maindireak gordetzeko erabili aizan da, eta guk 2002 urtean zaharberritu egin genuen, pastak erakusteko erabiltzeko. Amona Karmeni lerro pare bat eman nahi nizkioke, armairu hori, beretzat arrunta eta niretzat bitxia, hartzen utzi zidalako. Mila Esker.\nUra, irina, gatza eta legamia. Horixe da ogia, inoiz ez da lortu hain gauza gutxirekin hainbeste produktu ezberdin egitea. Bagget-a, barra kataluniarra, barra luzea, integrala, laboreak, zekalea, fibra, sobao ogia, zopakoa, eta txapata.\nHori da nire gogokoena. Ur-ogia ere deitu izan zaio, ogi hori egiteko prozesuak ur gehiegiko ogia ematen baitu, eta horrexegatik lantzeko oso zaila, baina oso gozoa dudarik gabe.\nGozogintzaren munduaren barnean gabonak dira urteko garairik onena.\nDena familian ospatzen dugu eta mahaian inoiz ez da gozorik falta izaten.\nAramendia etxeak abenduaren hasieran ekingo dio gabonetako denboraldiari: mazapantxoak, aingirak, polboroiak, turroi txikiak , turroi trufatuak eta ohikoak. Pistatxoa eta laranja, mangoa pasio-frutarekin eta txokolatearekin, Cadizeko ohiko turroia, kafe trufatua, koñaka aranekin, txokolatea eta laranja, guk egindako suchar motako turroia (izugarri ona), gorringo txigortua (jakina), mazapana Macadamiako intxaurrekin eta txokolatea eta turroietan gure berezitasunak direnak: ohiko Xixona eta Alacant turroiak. tableta txikiak, kaxa polit batean hutsean ontziratua.\nGero eta gehiago egiten ditugu aingira mazapanak, gure bezero nagusien artean oso onartuak. Berezitasun gehiago: txokolatezko txirbilak laranjarekin, fruta antzigartua, marroi glaçe, eta gure pinazi-oreak, lehengai onenak erabili eta mimoz egindakoak.\nNolako eguna txikientzako!\nApirilaren 25a, San Marko eguna, egunik garrantzitsuenetariko bat da herrian txikientzako. Egun horretan amabitxi bakoitzak opila oparitzen dio semebitxiari edo alababitxiari, ezkongai dagoen bitartean.\nErrenteria aldean oso sustraitutako ohitura da. Mermeladarekin ohiko opilak egiten ditugu, txokolatezkoak mugurdi eta moka apur batekin. Arrautza guztiak txokolatezkoak dira, eta nahi izanez gero, haurrentzako apaingarriekin. Gutizia da, falta ezin dena.\nGure bonboiak geuk egindakoak dira, diseinu molde esklusiboetan, fabrikatzaileak zuzenean inportatutakoak.\nFrantzian nire prestakuntza aldian aukera izan nuen ospe handiko bonboigile batekin lan egiteko. Ez nuen aukera hura galdu zuei bonboirik onena eskaintzeko, txokolate belgikarrarekin eta barren koipetsuekin, jateko errazak..\nEz utzi probatu gabe, aukera handia daukagu eta.\nEgutegian jairik ez da falta.\nSantu guztien egunean produktu kutuna daukagu Aramendia Etxean: haize kruxpeta, kremazkoa zein esnegainezkoa, eta jaia baino aste batzuk lehenago saltzen dugu.\nSantu-hezurrak ez dira atzean gelditzen. Xamur-xamurrak egiten ditugu, mamitsuak eta lau zapore ezberdinetakoak: mika, txokolate, esnegain eta gorringo. Gainerako gozotegietan ez duten elaborazio sistema oso desberdina dugu. Horregatik, produktu arinagoa eta jateko errazagoa lortzen dugu\nMundu guztia gozatzen, eta gu, ordea, lan egiten.\nEgunean ia 24 orduetan irekita dugu, gauez izozkiak, opil egin berriak ordu txikitan parrandan daudenentzako, eta egunez ohiko salmenta.\nEgun gogorrak dira, abuztuan espero dugun barealdiaren ataria.\nKafe eta teak\nAramendia etxean lortu dugu kafea elaboratzeko sistema, oso esklusiboa.\nEskualdeko txigortuegietan egindako ikerketa zehatz baten emaitza izan da. Lehengai ezin hobea lortu dugu, eliteko makinaria eta aukera handiko baxera. Horiek dira gure kafearen sekretuak:gozoa, txigortu berria eta berehala ehoa.\nBalia itzazu gure kafe bonuak, irabazten aterako zara eta dirutza aurreztuko duzu.\nInfusio naturaletan ere badugu aukera handia : kamamila( naturala, jakina), anisa, ezki-lorea, te berdea, menda, basa-fruituak, erregaliza, rooiboak, nahasketa ingeleseko tea, te gorria eta earl grey tea. Teontzi ederretan zerbitzatuak, eta instrukzio zehatzekin zure infusioa ongi har dezazun.\nGozatu urte osoan izozki onenekin. Denetik dugu.


topic_facet:"Mekanizazioa (Heziketa Zikloa). Erdi maila" topic_facet:"Sistema automatizatuak (Modulua)" topic_facet:"Sistema Hidraulikoaren eta Pneumatikoaren Muntaia eta Mantentze Lanak (Modulua)" author_facet:"IMH Makina Erramintaren Institutua" author_facet:"Navarro, Francisco"\nProposatutako gaia: Mekanizazioa (Heziketa Zikloa). Erdi maila Proposatutako gaia: Sistema automatizatuak (Modulua) Proposatutako gaia: Sistema Hidraulikoaren eta Pneumatikoaren Muntaia eta Mantentze Lanak (Modulua) Egilea: IMH Makina Erramintaren Institutua Egilea: Navarro, Francisco\n1 Automatizazioa eta robotika industriala (Heziketa Zikloa). Goi maila 1 Elektrizitatea eta Elektronika (Lanbide Arloa) 1 Elektrizitatea eta automatismo elektrikoak (Modulua) 1 Fabrikazio Mekanikoa (Lanbide Arloa) 1 Fabrikazio Mekanikoko Sistema Automatikoen Programazioa (Modulua) 1 Fabrikazio mekanikoko produkzioaren programazioa (Heziketa Zikloa). Goi maila Gehiago ... 1 Fabrikazioaren Automatizazioa (Modulua) 1 Galdaketa eta pulbimetalurgiaren bidezko produkzioa (Heziketa Zikloa). Goi maila 1 Industria-robotika (Modulua) 1 Instalazioa eta mantenimendua (Lanbide Arloa) 1 Lan giroko harremanak (Zeharkako Ikasgaia) 1 Lanbide Heziketa 1 Linea Automatizatuen Eroapena eta Mantentze Lanak (Modulua) 1 Mantentze-lan elektromekanikoa (Heziketa Zikloa). Erdi maila Mekanizazioa (Heziketa Zikloa). Erdi maila 1 Mekatronika Industriala (Heziketa Zikloa). Goi maila 1 Muntaia- eta mantentze-lan elektriko/elektronikoak (Modulua) 1 Produkzioko Sistema Automatikoen Muntaia eta Mantentze Lanak (Modulua) 1 Sistema Elektrikoaren eta Elektronikoaren Muntaia eta Mantentze Lanak (Modulua) Sistema Hidraulikoaren eta Pneumatikoaren Muntaia eta Mantentze Lanak (Modulua) Sistema automatizatuak (Modulua) Guztiak ikusi ... gutxiago ...


Eneko Pou: «Neurri batean Euskal Herriaren enbaxadoreak gara munduan zehar» | EHK\nby ehkirola eus | 2020/07/31\nEneko Pouk (Gasteiz, 1974) eta bere anaia Ikerrek (Gasteiz 1977), denetik egiten dute mendian, baina arrokan eskalada librea da euren espeziliatate nagusia. Enekorekin aritu gara hizketan.\nEuren jatorriagatik galdegu diogu lehenik.\nBegira, gu Pou Azkarraga gara. Azkarragatarrak oso ezagunak dira Euskal Herrian, eta Pou abizena Menorcatik datorkigu. Gure aitona hangoa zen, errepublikan militar ikasketak egiten ari zela, oso gazte, Franco altxatu zen, eta errepublikaren defentsan aritu zen. Ondoren Francok atxilotu zuen eta gerra bukatu zenean Bilbora bidali zuten desterratua, berriro soldaduska egitera. Han Gasteizkoa zen gure amama ezagutu zuen. Eta handik gatoz gu.\nKontaiguzu, nola hasi zineten eskaladan?\nGure mendiko zaletasuna gurasoengandik datorkigu. Gu ume-umetatik joan gara mendira gurasoekin. Astebururo joaten ginen mendira. Batzutan ikastolakoekin joaten ginen. Umandi ikastolan hezitutakoak gara, oraindik ikastolak laguntzarik ez zuten garaian, gurasoek poltsikotik ordaintzen zuten, eta bakoitzak ahal eta zekien moduan laguntzen zuen… Gure gurasoak mendi irterak antolatzen zituen taldean sartu ziren eta Ikastolakoekin joaten ginen igandero mendira. Beste batzutan gurasoekin bakarrik joaten ginen eta pixkat hazi ginenean geure kabuz. Uda guztiak ere Pirineotan pasatzen genituen, txiki txikitatik.\nGure aita mendizale amorratua izan da. Bera ere asko ibilia da. Nik uste Araba 8.000 espedizioaren antolaketan ere ibili zela, lan kontuagatik joan ez bazen ere.\nMunduko eskalatzailerik onenak zarete, zein da zuen ibilbidearen lorpen izarra?\nGurean ez dago ranking bat. Ez da lehia eta. Baina bai, ospe aldetik eta abar munduko onenen artean gaude. Ez dizut kontrakorik esango.\nGure ibilbidean lorpen gisa ez dizut mendi bat esango; bo, gero igual bai. Gure lorpen nagusia dudarik gabe 10 urte baino gehiagotan profesional gisa aritu ahal izatea da. 46 urterekin eta 43 urterekin oraindik honetan aritu ahal izatea, alegia. Kontuan izan, azken 10 urtetan pasatu ditugun egoerak. Orain 10 urte krisi finantzieroa, orain hau. Ez ahaztu gure modalitatea ez dela lehia bat, eta ez dagoela laguntzarik. Guk gure ibilbidean ez dugu hemen laguntzarik izan, ez publikoa ez pribatua.\nGuk kanpoko sponsorrak topatu behar izan ditugu. Batzutan gure webgunean eta sare sozialetan erderaz edo inglesez aritzen garela leporatu izan zaigu, baina gure esponsorrak hangoak dira. Guk beti berdina esaten dugu: guretzak jardun komunikatibo hori lana da, eta gure lana ingelesez edo gazteleniaz da.\nGu Estatu batuarrak bagina aberatsak izango ginateke, oso aberatsak. Oso ezagunak gara mundu mailan, kirol erronka oso handiak egin ditugu mundu mailan, baina hemengoak gara eta hemen ez dago gure modalitarentzat laguntzarik. Beraz, 10 urtetan egon diren krisiak gaindituz profesional gisa aritzea lorpen handiena dela esango nuke.\nHala ere, kirol ikuspegitik begiratuta 7 kontinentetan 7 paretarik zailenak irekitzea da gure ikur nagusia.\nZe proiektu dituzue esku artean?\nProiektu asko genituen, baina geldi xamar daude denak pandemiaren kontua dela eta. Joan den urtekoa izan zen gure ibilbidearen urterik oparoena. Izan ere, espedizio mordoa egin genituen. Hamar bide berri ireki genituen munduko leku esanguratsuenetan. Patagonian eta, proiektu asko genituen aurtengorako. Guk ez dugu gure jarduera kirol konpetitibo gisa ulertzen (gizartean badago nahikoa lehia). Gu beste baloreengatik mugitzen gara. Baina etxe inguruan egingo ditugu aurten. Kontuan izan gure espeziliatea ez dela lehia bat eta horma zailak etxetik gertu ere badaudela. Ez dugu zertan Himalayara joan behar arroka zailak topatzeko, Pirineotan ere badaude.\nMartin Zabaletari entzun genion oraindik orain, dagoeneko Everestera joateak eta, alegia gailurrak egiteak, ez duela mirespen sozialik sortzen, zuen jardunak duela prestigio handiena egun eta hortik joango dela ere etorkizunean.\nMartin Zabaletarekin harreman oso ona dugu, sarri egoten gara elkarrekin. Ibilbide itzela egin du berak. Elkarrenganako mirespen handia dugu. Seguruenik esan nahi zuen, Everesteko espedizioak zirkuak bihurtu direla hein handi batean. Irizpide oso zorrotzak ditu Martinek, eta filosofia oso bat mendiarekiko. Burua oso irekia du eta esango nuke mendi kontutako erronketara egokitzen jakin duela. Oraindik 70 urterekin eskalatzen aritzen da, aldatu egin du, espedizio eredua ere, orain dela gutxi Patagonian egon zen. Garaian garaikora egokitu da.\nGuk hedabide guztiekin harremana dugu. Eta haiek eskatuta behin elkarrizketa bat eskatu nion, ‘El Correo’rako. «El Correo Españollll?» Eta pikutara bidali ninduen.\nGaur egun gailur bat egitea gizakiak dituen bitarteko guztiekin. Hein batean zirkuak bihurtzen dira. Martinek hori azpimarratuko nahi zuen seguru. Oso argia eta zuzena da.\nEuskal Herria Kirola, Euskal selekzioen alde aritzeko elkarte bat da. Euskal Kirolarien nazioartekotasuna sustatu nahi dugu, eta euskal kirolarien bidez Euskal Herria nazioartean ezagutaraztea. Ze ekarpen egiten diozue zuek Euskal Herriari eta zer eskatzen diozue Euskal Herriari zuen jarduna laguntzeko?\nGaldera onak biak. Gu hemengoak gara, euskaldunak. Eta jendeak badaki, gurekin aritzen denak badaki euskaldunak garela, herri txiki batekoak garela. Oso ezagunak gara munduan zehar eta jendeak badaki gu hemengoak garela, jendea ohartzen da. Neurri batean enbaxadoreak gara eta nahiko onak nire ustez. Ez duzu imaginatzen gainera munduan zehar euskal mendizaleak duten ospe ona, batez ere Estatu Batuetan.\nEskatze aldetik, hemen badaude laguntzak errendimendu handiko kirolarientzat eta. Baina gurea jainkoen olinpoan dago. Izan ere, ez gara lehiatzen, beste modalitate bat da hau, eta horren karira, inorrena ez den esparruan geratzen gara. Beste logika eta baloreekin ibiltzen gara eta harro gaude.\nBukatzen joateko bitxikeria batzuk. Lagun baten semea eskalatzailea da eta kontatu zidan, behin nortasun agiria ateratzera joan eta hatzen aztarnak ez zirela agertzen eta arazoak izan zituela.\nBai, bai, guk ere arazoak izan ditugu horrekin, lehenengo aldiz San Frantziskon. Polizia migratorioak ez zigun pasatzen uzten, ez zirelako gure hatsen aztarnak identifikatzen. Kriston arazoak izan genituen eta ozta-ozta utzi ziguten. Pakistaneko hiru zigilurekin gentozen eta.\nSeguru ibilbide luze honetan egoera eta bizipen larriak eta goxoak pasa dituzuela . Konta iezadazu bakoitzatik bana.\nEsperientzia larrienetakoa kontatzen hasita, gure ibilbidearen ikonikoena izan den 7 pareta 7 kontinente proiektuan gertatutako bat kontatuko dizut. Munduari buelta eman genion pareta zailenak eskalatzen. Azken zatian, Antartidan gertatuta… Aurrenekoz ginen han, proiektu handi baten barruan pareta berri eta zail bat irekitzen. 2007a zen. Ordura arte munduko pareta zailenak eginak genituen, baina pareta berriak ez. Hortik aurrera bide berri bat jorratzen hasten gara. Bide berri bat ireki genuen eta euskaraz jarri genion gainera izena: ‘Azken paradisua’. Hori mugarri bat izan zen. Ondoren egindakoak hori dute erreferentzia. Antartidan zen, 2007an. Nahiko ondo igo genuen. Gogorra izan zen, abenduaren 24an abiatu eta 25ean iritsi ginen. 24 ordu jarraian, Antartidan, 30 gradu azpitik. Askotan eskularrurik gabe baina ondo joan zen. Gogorra baino ondo. Baina jaisterakoan oso zaila zen rapelatzeko guneak ondo uztea. 7 helduleku genituen, baina arroka apurtua zegoen. Horietatik 6 helduleku atera egin ziren eta bakarra zegoen erabilgarri. 30º gradu azpitik egingo zuen baina izerditan geunden. Izan ere 600 metrotako zuloa zegoen azpian eta gu iltze bati helduak.\nEta oroimen polita?\nZer esango dizut. Momentu bat baino sentipen bat kontatuko dizut. Guk gure bizitzan mendia kirol erronka baino gauza askoz gehiago gisa sentitu dugu. Bizimodu bat. Agian klitxe bat da, baina egia da. Ni hainbeste urtetan munduan zehar egindako hainbeste lagunekin gelditzen naiz oroimen goxo gisa. Gure etxea, gurasoena ere, askotan zentro zibikoa zirudien. Han mundu guztiko lagunak egon ohi dira: alemanak, japoniarrak…mundu guztikoak. Eta kanpora atera garenean ere leku guztietan etxe bat izan dugu.\nRealeko Fundazioa, euskararen bidelagun\nAndoni Iraola: «Reala erreferentzia garrantzitsua da eta ezinbestean euskararen bidelagun izan behar dugu»\nAthletic Club Fundazioa, euskara sendotze bidean\nJon Vazquez Eguskiza: «Euskara gure nortasunaren ikurrik kuttunena da eta merezi duen lekua izango du Fundazioan»\nArtxiboak Hautatu hilabetea 2021(e)ko urtarrila (32) 2020(e)ko abendua (63) 2020(e)ko azaroa (60) 2020(e)ko urria (62) 2020(e)ko iraila (71) 2020(e)ko abuztua (62) 2020(e)ko uztaila (66) 2020(e)ko ekaina (52) 2020(e)ko maiatza (35) 2020(e)ko apirila (51) 2020(e)ko martxoa (59) 2020(e)ko otsaila (65) 2020(e)ko urtarrila (57) 2019(e)ko abendua (56) 2019(e)ko azaroa (26) 2019(e)ko urria (13) 2019(e)ko iraila (8) 2019(e)ko abuztua (13) 2019(e)ko uztaila (10) 2019(e)ko ekaina (3) 2019(e)ko maiatza (23) 2019(e)ko apirila (15) 2019(e)ko martxoa (11) 2019(e)ko otsaila (10) 2019(e)ko urtarrila (5) 2018(e)ko abendua (12) 2018(e)ko azaroa (8) 2018(e)ko urria (12) 2018(e)ko iraila (8) 2018(e)ko abuztua (9) 2018(e)ko uztaila (4) 2018(e)ko ekaina (3) 2018(e)ko maiatza (7) 2018(e)ko apirila (8) 2018(e)ko martxoa (2) 2018(e)ko urtarrila (2) 2017(e)ko abendua (1) 2017(e)ko azaroa (4) 2017(e)ko abuztua (8) 2017(e)ko uztaila (4) 2017(e)ko ekaina (1) 2017(e)ko maiatza (2) 2017(e)ko apirila (3) 2017(e)ko urtarrila (1) 2016(e)ko iraila (1) 2016(e)ko abuztua (1) 2016(e)ko ekaina (1) 2016(e)ko maiatza (1) 2016(e)ko apirila (2) 2016(e)ko martxoa (1) 2015(e)ko iraila (1) 2015(e)ko abuztua (1) 2015(e)ko ekaina (3) 2015(e)ko otsaila (1) 2014(e)ko urria (1) 2014(e)ko abuztua (1) 2014(e)ko urtarrila (1) 2013(e)ko azaroa (2) 2013(e)ko ekaina (2) 2013(e)ko maiatza (2) 2013(e)ko martxoa (1) 2012(e)ko abendua (3) 2012(e)ko urria (2) 2012(e)ko iraila (1) 2012(e)ko abuztua (3) 2012(e)ko ekaina (1) 2012(e)ko maiatza (1) 2011(e)ko abendua (1) 2011(e)ko urria (1) 2009(e)ko abendua (1)\nKategoriak Hautatu kategoria @eu (903) ATLETISMOA (1) EUSKAL HERRIA KIROLA (2) ARGITALPENAK (19) ARRAUNA (25) PIRAGUISMOA (1) BEACH TENNIS (1) BESTELAKOAK (1) BIDEOA (20) BOLEIBOLA (1) BOXEOA (10) e-KIROLA (4) ELKARRIZKETAK (8) ERRUGBIA (24) ESKALADA (6) ESKIA (6) MENDIKO ESKIA (6) ESKUBALOIA (2) EUSKAL HERRIA KIROLA (2) EUSKAL SELEKZIOA (103) FUTBOLA (329) EUSKAL HERRIA KOPA (92) EUSKAL HERRIA TXAPELA (182) HALTEROFILIA (5) HERRI KIROLAK (191) AIZKORA (75) HARRIA (50) INGUDEA (3) SOKATIRA (48) IGERIKETA (11) Iritzia (41) K-1 (3) KAYAK (1) KAYAK SURF (7) KIROLA ETA EUSKARA (17) LASTERKETAK (98) GASTEIZ HIRIA (2) MENDI LASTERKETAK (55) MENDI-DUATLOIA (14) MENDIA (39) OFIZIALTASUNA ORAIN (11) PILOTA (217) SASKIBALOIA (6) SURFA (18) TENIS (1) TXIRRINDULARITZA (37) WATERPOLO (7) XAKEA (3)


Duina eta egokia - Begizolia\nMaixabel Film, A.I.E.\nIciar Bollain zinegilearen Maixabel filma –Maixabel Lasa– dut hizpide. Filma ETAk hil zuen Juan Mari Jauregi politikariarengan funtsatuta dago. Haren emazte Maixabel –Blanca Portillok jokatua– du protagonista nagusia. Juan Mari Jauregi hil zuten etakideek berebiziko munta dute filmean, hala Ibon Etxezarretak –Luis Tosar– nola Luis Carrascok –Urko Olazabal–. Baita hildakoaren alaba Maria Jauregik ere –María Cerezuela–.\nFilma hizpide izan eta zer esan? Askorako ematen du. Asko dut esateko. Behin eta hasteko, ETAren –ETAren historiaren aro baten– inguruan ikusi dudan filmik onena da, hala iruditu zait. Lehen aldizkoz, Espainiatik –nahiz munduko beste herrialde batetik– egindako film batean Euskal Herria ikusi dut, ETA subjektua delarik. Bestela erranik, Iciar Bollainek pantailara eraman duen Euskal Herriaren parte hori, historiaren zati hori, sinesgarria begitandu zait.\nZinematografiari dagokionez (I). Filmaren tempoa aparta da. Ikuslearen begirada finkoa mantentzen du, baita arreta ere –zinemagelako jendearen jaiduraren harian idazten ari naiz–. Sekuentzia batetik besterako aldaketa –muntatzailearen lan fina– zinez erreusituta dago. Suspensea neurrikoa da. Anbiguotasunik gabe. Kameraren begirada –zuzendariarena– pausatua eta irmoa da. Argitasuna berriz, bikaina. Basoa, hiria eta pertsonaien arteko sinbiosia… egokia! Musikaltasuna, ohartu gabekoa, tramari dagokiona. Fina.\nZinematografiari dagokionez (II). Aktorearen lana, ona, oso ona… bikaina. Aktore-zerrenda orokorraren roletan ari direnek ondo jokatu dute berena. Ziur aski, euskal herritarrak direlako edota euskal historia iragan berriaren ezaguleak direlako. Lau dira protagonista nagusiak. María Cerezuela, Urko Olazabal, Luis Tosar eta Blanca Portilloren interpretazioak bikainak dira. Bi aipamen: Urko Olazabalen lana –nire gustu eta usterako– Luis Tosarrena adinakoa da. Eta, oroz gain, Blanca Portillorena azpimarratuko nuke. Agian egokitu zaion rola dela eta, bere lana sublimea da.\nGaia dut hizpide. Hor dago koxka. Izan ere, ETA da gaia. Tira, ETAren historiaren aldi bat –aro bat–, ETAren historian une, aldi eta aro desberdinak izan dira, baita erakunde hainbat izan ere. Filmaren aldiko erakundearen inguruan ari gara ordea, eta halaxe juzkatu behar da berau ere. Historia bihurtutako istorioa zuzena iruditu zait, ongi eraikia, egokia. ETAko kide eta protagonista direnek –“damutu” delakoek– erranen dute nik baino hobeto noski. Funtsean, historiaren tratamenduarekin ados izanen ez diren –hipotesi batean ari naiz– bi sektore daude: batetik, balizko “gerra” horretan galdu dutenak eta hori ametitzeko gauza ez direnak. Tira, hauena oso esparru anbiguoa da. Teorian oso esparru zabala, praktikan eremu murritza. Jendartetik urrun daude dagoeneko, aspaldi egon ere. Bestetik, “gerra” honetan “irabazle” jalgi direnak daude. Enrique Rodriguez Galindoren akolitoak, artez eta zehatz erranik. Espainia sakrosantuaren ildokoak. Teorian bakar batzuk. Praktikan baina, elemenia bat, asko eta larregi alegia. Erran nahi baitut: euren askatasunaren eremua besarkatzeaz gain, besteena besarkatzen dutenak, itotzeraino “besarkatu” ere.\nFinitzeko edo hasteko. Gatazka odoltsu batek utzitako zauriak artatu aldera memoria landu behar da, ongi landu, artatu eta zertu ere. Ez da lan samurra. Omen, denborak zauriak sendatzen laguntzen du. Joanak joan, denbora alde dugu. Edo ez. Nola gerta hori ere. Izan ere, zauriak zornatu barik, sendatzeko tratamenduaren gainean ikasi behar baita. Ezer da bukatzen, bukatzea hastea baita.\nIkaspen bat, metafora gisara: literatura unibertsalean ezaguna da Tennessee Williamsen A Streetcar Named Desire (Desio izeneko tranbia, Xabier Payak euskaratua). Ospe handikoa da. Antzezlan bikaintzat joa, zinea ere bihurtua. Ez daukat funtsezko arrazoirik Maixabel eta Desio izeneko tranbia filmak lotzeko. Alta bada, bi filmeetako pertsonaiak gogoan ditudala desio hitza gailendu zait. Bi filmen harian eta bizitzaren ariora hauxe jalgi zait gogora: bizitza bidaia da. Bizitza gure desioek bultzatuta izan ez ezik, sarritan, gure desioek gidatzen gaituzte. Pertsona batzuk oinez doaz, desioak nolabait kontrolatuta. Beste batzuek, azkarrago joan beharrean, ibilgailuetan igo eta azkarrago joatea deliberatzen dute. Bigarrenen kasuan desioak bultzatutako tren baten abiaduran doaz. Eman dezagun, bigarren hauek tren batean –desio izeneko tranbia batean– igo direla, halabeharrez igo ere. Oinez doazenak poliki doaz. Tentu handiz. Begirada pausatua daramate. Oinez joan arren, bidaia bera ez da samurra, bizitza berez neketsua baita. Abiadura azkarrean joatea deliberatu dutenak, berriz, azkarregi doaz, trenaren gailuen kontrola galdu dute, baita euren sena eta begirada sarritan galdu ere.\nAzkarrenek boterea erdiesten dute zenbaitetan. Desioaren menpeko bizitzaren –trenaren– kontrola izatea boteretsua izatea da. Boterea baina kontrolagaitza da.\nGogoeta xumea: non galdu zen galgen kontrola, non andeatu balaztak, ETA izeneko tranbiaren bilakabidean? Ziur aski, pentsu dut, hainbat euskal herritarren desio kontrolaezinetan.


N.— Illunbe zeritzaion, batez ere, ipernuari. «Lurralde illuna, eriotzaren illunez betea, zori txarreko lurraldea, erio-itzala ta naspilla ta betiko latz-ikara berekin baitu». (Iob, X, 21, 22). «Ez ditezela erori illunbe artara» (Zintzo ildakoen Meza'n). Apokalipsin Babiloniarengaz esaten dana egoki zetorkion ipernuari. «Argiak ez au argituko aurrera» (XVIII, 23). Yerusalen zeru bezala, Babiloni ipernu iduritara yunate.\nIpernua zer dan, Salomon'ek eta Yob'ek bezain ongi, nork adierazi lezaken? — Nik ez, beintzat; ez Dante'k ere. Onek, ipernuko ta zeruko berri bere gisa ematen, idurimena agortuazi zula esan liteken, eta iduri-gaiak ere bai. Batez ere alderakizunetan nor izan din ua aiña antzetsu? Itzala ta argia askotan ateratzen zetunan adibidetako. Nik ere maite zetunat, baña beste alde batera artu bear yunat ipernu ori. Etxunat asmaketa yardun bearrik, neronek ikusi dutana adierazten.\nD.— Ipernua ikusi al duk bada?\nN.— Bizi bizia gure matxinada ortan. Andik aldegiña natxin Prantzira, ta orain onara. Arrazoi zunaten Elias'ek eta Enok'ek, gogorragoak ikusteko nengola.\nD.— Yakin nai ñukek an zer gertatu dan, ainbeste gauza entzuten baita.\nN.— Ara, neska, izugarria: ekaitzarekin alderatzen zetunate olako biurrialdiak, eta ua bai ekaitza! Nik ikusi dutan itsusiena bañon itsusiago. Bat zeukenat gogoan ikaragarria gure etxeko balkoitik. Agiz Ernio'tik agertzen diranak, Leaburu'ko Xaxtin muñoraño zuzen zetozin. Ia beti odeia Altzo mendik naiz Gaztelu mendik erakarri oi yunate berengana, ta gu lasaiago gelditzen gatxin, batez ere arri-erauntsia baldin ba'da.\nD.— Aspaldi ez omen yuk Orixe'n arririk egin.\nN.— Kalte egitekorik ez. Len lenago gertatzen zitxinan; bañan apaizak odeiari araoak esaten ditionetik etxunate ezagutu alako alakorik. Erriko pesta egunean asi ta Iraillaren 14'garrenera (Gurutzetik Gurutzera) apaizak etxun egunik utsegiten.\nD.— Zer ematen diote ordañez?\nN.— Etxe bakoitzak lakari bana babarrun.\nNiona: bat ikusi nenunan ikaragarria Erniotik ilkitzen. Berela zabaldu zinan Beizama aldera ta Aya aldera; bañan aizeak bete betean zekarrenan Napar aldera. Auts kolore antza zunan odei bildurgarri arek, ez oso beltza. Yesus amenean iritxi zinan gurera; baña lenengo xortak euri zitxinan, eta arri-bildurrik ez. Ala ere zenbait ale yalki zetunan, baña kalte egitekorik ez. Tolos-errian, Beterri'n, Goierri'n, zoko guzietan arto ta bada ta gari txeatu zetunan.\nD.— Gurean ez alare.\nN.— Ez; ordun ere Agiñegi'k eraman zunan Aralar aldera yasarik aundiena. Zer negarra baztarretan! Baña zer balio yun negar orrek, gero etorri zaigun matxinadarentzat!\nOraingoan odeitzarra beste aldetik etorri zinan, obeki esan, odei ta odei Napar aldetik, ipernu beltzaren parekoak.\nLenbiziko odeia Urkietan agertu zinan tontor zuri-gorri, Urkieta sorgiñ eder lerdenaren gañean.\nD.— Ederra sorgiña?\nN.— Gazte dala, bai; zartu ezkero biurtzen dun deabru itsusi. Aur politeri xorgin esaten zienagu. Beraz, odei zuri-gorri ori, barrenean beltza zinan, eta emeki emeki agertu zunan barrengo ustela. Odeiaren izena GEZUR-ZURI, gezurra zuri baita, Euskalerrian esana.\nBigarren odeia Zotzune gañean kokatu zinan bel-beltza. Izena GEZUR BELTZ. Beste izenik etxun gurean latiñez calumnia dan orrek.\nIrugarren odeia Irumugarrietan, gorri beltza: izena GORROTO.\nLaugarrena Artxueta aldetik, gurutze oker baten antzera. Etzinan, ez Mikel Aingeruaren ezpata Satan'en buruzki; aldez beste, deabruak berak asmatu zunan gurutze parragarri ua, erlijioaren izena ebatsiz. Onek etxun izenik, itsusiaren itsusiz.\nBosgarren odeia atzeragotik etorri zinan, Beriain alde artatik, Estellerri ta beeragotik yauzia: izena BIRAO.\nOdei guzien atzetik eta gañetik, Satan bera, deabru guziekin eta griña-buru guziekin.\nAmalau urte ditxin ekaitz ori asi zala, ta gogorrena, iru urtetan ibitu zan arren, oraindik irauten dula, iñork uste baño biziago.\nD.— Nola ori?\nN.— Guzia batean esateko luzetxo din, eta bakoizka asiko natxin mataza ariltzen, odeieri nagokala.\nLenbiziko odeia gezur zuria; bigarrena gezur beltza. Ikusi edo entzun dutana esango yunat, guzia ez ba da ere zerbait. Ortatik atera, guzia zer ziteken.\nGezurra, bai gezurra! Berak bialdu gindunan Zurien Buruxkilak gorriekin, eta askotan berak aitortua. Zuri esango zienat, paltso esatea bezala baita. Lenbiziko amabost egunetan mintza-errañu ta periodiku ago batez ari izan zitxinan: «Eup! Alde batetik gu, españar yatorrok; bestetik Marx' kume ta Euskaditarrak. Kuku oiek! Isastu bear zetuagu betiko gure lurretik. Or zegon Diario de Navarra, nai dunak irakurri. Zer ari izan zan lenengo amabost egunetan? «Garbitu bear ditugu betiko Marx'-kume ta Euskaditar guziak. Aiek alde batean; gu bestean. Orra muga zearo ipiñi». Muga berek ipiñi zunate eta berek oiu egin. Beraz, beraiek aitortuz, ez gindunan yoan gu gorriekin; aizatu egin gindutenan.\nD.— Zergatik esan dute, bada, ainbeste bider, aien eskutik yoan ziñatela?\nN.— Ba-dakin: guda asiera artan, zortzi eguneko lana uste zunaten Madril eskuratzea; bañan igaro zortzi, igaro amabost, eta bukatzeko itxurarik ez. Ordun zitxinan bildurrak. Ordun asi zitxinan esaten: zertako yoan zerate gorriekin? — Azal-uts zuriak! Muga guk ez-baña berek ipiñi zutela garbi esanik eta idatzirik utzi yunate. Au yun egia, au, ta oni muturra biurrituko dionik ez din agertuko.\nD.— Apaizgurasoek ere ez al ziten orobat esan?\nN.— Burua galdu zunaten aiek ere. Ta ondore txarra... guretzat, eta geroan, okerrago dana, erligioarentzat.\nD.— Eta, Errepublika ez al zan gaiztoa?\nN.— Garbi beza bere burua guk gurea bezala. Bañan esan bear unat: ez nitxon Errepulikazale biribil ere. Txorakeri batzuk egin zetunan; nai ba dun gaiztakeri batzuk aski nabarmenak: Gurutze Santua eskoletatik kenarazi, komentu batzuk erre, ta abar. Orrek atzerrietan biziro eragin zunan aren aurka; baña Gobernu txar ari men egin bearra zegonan, katoliku izanik. Aita Santu Piamaikagarrenak agindu-berri zionan Españiari ain zuzen, «otoitz egiteko, damutzeko, botoen bidez lege tzarrak uzkailtzeko; baña gudarik ez pizteko». Agindurik zegonan San Paul ezkero Elizan. Eta ordu artan Neron zegonan agintari. Gure egunetan Aita Santu Leo XIII'garrenak gauza bera agindu zienen Prantses katolikueri, ta olaxe Aita Santu guziek, urrenez urren, itz berberekin: otoitza, damua, botoa ematea; lege onez lege tzarra kentzea.\nD.— Ta zergatik esan zun Pi XII'garrenak, Urdiñen guda ori Gurutze-guda zala?\nN.— Bego, bego. Erroma bere irakatsien kontra ari ote da? Gaur Aita Santuak orobat uste ote du? Ortaz geroa mintzatuko.\nD.— Ta Españiko apezpikuek?\nN.— 1930'garreneko Artzai-gutun batean au esan zunaten: Gobernu ari, orduko ari, men egin bearra zegola, ta ez zala zillegi guda sorreraztea. 1933'garrenean berriro sendotu zunaten irakaskizun ori beste gutun batean. Etorri zinan 1936'garrenean Matxin bat, Mungi'koa baño biurrigoa, ta guziak arekin yoan zitxinan. Bitartean gure erri xumea ote otean, kezketan. Ikasiago ziranak, ez. Zer da au, esaten zunaten, len ala ta orain ola irakasten digute? Elizako Agintariak orrela ikusirik, gure aurka, gure gaztedia ezkerretara asi zinan. Bultza egin zionate Elizak aldegitera.\nD.— Eliza oin gaizki ote dabila, bada?\nN.— Ez yunat esango. Ba ditun apaizguraso batzuk, auts aundiaren tartean txingi antzo; bestela, esan, zitekenan Elizarik ez zala iñon ageri: Itxuraz aski itzalirik egon yun; baña Satan' ek etxun irauliko, bere gezur guziekin. Or yunagu Faulhaber, Munik'eko Kardinala; esan baitzition Hitler'i bereak eta bi. Etzunan ukitu ere. Zer ikasbidea oinbeste koldarrentzat! Or yunagu Españian bat bederen, Sevilla'ko Kardinal Segura; onek ere esan baitzitien urdiñeri ta Buruxkilari, esan bearrekoak. Beste oiek etxunate txintako aundirik atera. Atzerrian Kardinal Vidal y Barraquer'ek au esan zunan: «Españiko gorriek Elizak erre dituela? Zuriek Españiko Eliza galduaziko dute». Ori yun negargarri. Gezur zuria ta gezur beltza nagusi atera zitxinan. Baña zango laburrak zetunate, ta egiak atzituko zetun. Baizik ere, kalte izugarriak egin ondoren.\nD.— Egian negargarri.\nN.— Goazen barrenago ipernu ontan. Ipernua itzez mugatzeko «maitasunik ez dan tokia» esan yunate. Ori orrela ba'da, gorroto-lekua naski.\nN.— Odei asarrea benetan. An zebillanan aspaldi Irumugarrietaren tontor. Esaten nionan gure Uxabia'ri: «etorri bear yun gudaren bat beltza». Geroz askotan esan omen yun: «esaten zuian gure mutillak, beltza etorri bear zula.»\nD.— Nola ezagutu?\nN.— Nola ez ezagutu? Zuri oiek ongi gerra-naiean zeudenan botoetan galtzen zutelako. Zer balio zunan Erroma'ren esanak? Aurre aurreko elezioak zitxinan. Ordun ere gezurra aurretik. Donostiko karriketan erruz itsatsi zunaten paper aundietan bi buruko erensugea: «La alianza marxo-separatista». Orduko egunkariak ikusi besterik etzegon gu bakarrik yoan giñala yabetzeko. Etxunaten elkartasunik nai ere gurekin. Antxe zegon paper aietan idatzirik, nai ditunak irakurri. Azken azkenean, bai, nai zunaten zuri oiek, galtzen zutela ikustearekin.\nD.— Zergatik etziñaten elkartu?\nN.— Etzinan arrazoizko geienak gutxiengana makurtzea. Guk atera genitunan ogeitatik amalua Aldun. Bi gelditu zitxinan peto, ots koloka, lenbiziko birundan. Aiek ere gure, zuri oiek egiaz katoliku izan ba'lira.\nN.— Lenengoan peto egin zuten gorri oiek, bigarren birundan gurekin zunaten auzi; zuririk ez baitziteken atera iñola ere. Ordun, Apezpikua etxean ez zala, Ordezko egiten zun Jaime Verastegui yaunak, aski karlista, bañan ontan gizon zuzena oarkizun bat egin zienan katolikoeri, botoa guri eman zezaigutela, oben larriaren azpian, ezperen gorri oiek nausitu zitezkela. Zer gertatu? Edo iñori ez eman, edo gorrieri. Banaka batzuk eman zunaten, bai, esaterako, gure aide dan Aranzabe Ormaetxear (Araxes) yaunak. Au zala bide ez nindutenan ni pusilatu. Ondo zekiñate Tolosa'n E. yaun aundi batek, bigarren birundan, txartela agerian eraman eta sartu zula eltzera au esanez: «Yainkoarentzat balio izan ez dun ezkero, balio beza deabruarentzat».\nN.— Beste I. batek, amazazpi boto irabazi zetunan gorrientzat. Leaburu'ra yoan zinan txarte-zabaltzera, gorrien alde, yakiña, ta bere atzetik eraman zetunan nolabaiteko katoliku oiek. Lenbizi esan dutan yaun arek, eltzerako txartel bakar batzuk atera zetunan Donosti'n Apezpikua irainduz. Autobusean gentozela neronek berari entzuna; belarriak erne baikenduzkan batzuk besteentzako. Ala agertu zitxinan papertxo aietan olako Aldungaiak: «Don Mateo Mújica y Cabezotas».\nN.— Bai esan ere maipuru zegon sozialista batek: «Guk ez dugu txorakeri oietan dirurik txautzen. Au ez da gureetako txartela», ta baztarrera bota, galbaiketa egitean. Elezioak galdu zetunaten eta gudara.\nD.— Gauzak itxura yuk.\nN.— Noren izenean? Yainkoaren izenean: GURUTZE-GUDA. Au guzia egia din, eta egi oni muturra biurrituko dionik etxun sortuko. Noren aurka Gurutze-guda? Katoliku giñanon aurka, katoliku indarra bi zati egiñik. Zortzi egunean garbituko gindutela-ta berek muga ipiñi zunaten, esan dutana, ta gu gorriekin sailkatu. Luza-bildurtu ziranean, ordun asi zitxinan: «zertako yoan zerate gorriekin»\nN.— Bilbao'ko Euskalduna'n, botazio aurreko itzaldian, Fal Conde, karlisten Buru zanak, au esan zunan: «Unión con los separatistas, ni para lo bueno». Antxe zegon LA GACETA DEL NORTE, erre ez ba dute, beñipein. Calvo Sotelo'rena ere ezaguna din: «prefiero una España roja a una España rota». Zer katolikua! Españar, naiz prantzitar, naiz Euskaditar izan, Elizarentzat auzi txikiak ditxin oiek. «Queste sonno piccole cose» esan zionan Leo XIII'garrenak Comillas'ko Markesari, Pilipinetan ba zirala apaiz abertzale batzuk, eta, zentzatzea komeni zala esan zionean. Euskaldunari gorroto aundiago ziotenen gorriari baño. Or ez zinan besterik.\nD.— Zuetako yende asko pusilatu al zuten?\nN.— Markiñabat bai, Aingerua bezalakoak. Zer gaztedi ederra, ederki prestaturik, uzten zietenean. Etsaientzako barkamen eske.\nD.— Ez al zieten uzten ori, ere?\nN.— Askori ez. Naparroan gertatua: gorri omen zan batek apaiza eskatu, ta txapelgorri ago-zikin batek: «Apaiza diok? Me c. e. D. oa ipernura berela, ta tiroz kali.\nN.— Naparroan gertatua au ere. Bi gorri, apaizaren bidez Yainkoarekin onezkoak egiñak, Gurutze Santua eskatu muñ emateko, ta mojak, «zuentzat ez dago Gurutze Santua eskatu muñ emateko, ta mojak, «zuentzat ez dago Gurutze Santurik gorriontzat».\nD.— Gure Yaungoikoa! Ori ez duk siñestatzekoa.\nN.— Ez siñestagarri, baña bai egi.\nN.— Lotsagarrienik Naparroa gelditu yun biurrialdi ortan.\nD.— Bai, zera! Naparroa, katolikua, Yainkoaren aldekoa?\nN.— Aspalditxo, bai; gaur ez. Nik zekiñat nola dagon, irauli-berria bainum goienik barren guda aurre-aurrean. Joxe Mari Arana zanarekin yoan nintxinan Caparroso'ra aideak ikustera.\nD.— An ere aideak?\nN.— An, Mendabian eta Villafranca eta Villafranca Ebro'koan, ba ditxin Ormaetxearrak.\nD.— Nondik nora?\nN.— Bein karta bat yaso nenunan Caparroso'tik, apaizak esan ziela, olako ta olako Ormaetxea bat ba-zala, liburu idazlea. Apaiz orrek, euskeraz tutik etzekila, bakartasun artan, ez baitu lan aundirik Elizan, oinbeste milla lagun ditun errian, Santa Cruz apaiza irakurri zunan, eta irakurriz ikasi, oso poliki alare. Euskalerrira yoan gogo zunan «de entre estos infieles». Emakume bakarra ikusi genuan Joxe Marik eta nik, Meza entzuten astegunean. Apaiz onek, aide ote giñan esan ziela. Ainbeste aide baikera, ta ongi zabalduak, etzionagu elkarri kasu aundirik egiten. Galdegin zionat aitari, ta, aren anaia Manuxepe, Martzilla'ko zubia egitera yoanik, ango Perranda Insausti' rekin ezkondu zala, ta arengandik zirala. Aren billoba batek ba-zunan aurra bataia gabea. Moja sartzeko zegola, Errepulika etorri, ta komunista batekin ezkondu.\nD.— Yesu! Olako gauzak ekarri zetuan Errepulikak.\nN.— Ez, aurra, ez; orduko gaiztatua zunan Naparroa. Andre gaizto ori etxinan etorri Naparroara. Etzunaten atera Diputadu txar bat ere. Guzi guziak zuriak (ez katoliku piñak). Alfonso'ren egunetan ere igandeko Meza utzia zunaten askok Erriberan, eta goraxego ere. Mando ta idi ta asto, lotzen zetunaten igande ta yaiegun. Biraoa, berriz, aspaldiago zabaldua zinan. Emazteak ere ikusi zetunat biraoka.\nD.— Zer itsuskeria!\nN.— Izan ere. Naparroan irutatik bat bai ote da katoliko berorik? Erririk aundienak Erriberan baitaude. Euskalerrian ba-ditun, Saraitzu, ausaz katolikuena —Kristo esaten zionate bi lapurren erdian, eta lapur oiek Aezkoa ta Erronkari—. Urrena Ultzama, yende ona an ere. Besterantzean, Burunda ta Sakan-erria ala olakoak; Baztan aski otza: Araitz orobatsu; Larraun ere ez bero bero aietakoa.\nD.— Mundu guziak esan yuk emen, Naparroa erlijioaren alde atera zala gudara.\nN.— Gezurra. Txango artan ikusi nenunan Martzilla'ko azukre-ola geldi. Erriberan lanik ez, diru urria ta lanik eza, ta eziñegona. Orregatik eskeñi zienan Cuba'tar ezpain-aundi arek (arek sortuazi baitzun guda Iruñako emakume Aundi katolikuekin) yanaz eta yantziaz gañera zazpi pezta emango zitiela gudara atera nai ba'zuten; eta gero, Bizkai Gipuzkoetako paurriketan ogibidea ba'zuketela, angoeri kendurik. Ori din egia. Erlijioaren alde ta biraoka.\nTolosa'n sartu ziranean, ango emazteek , bai karlistenak ere, belarriak itxi bear txapelgorrien biraorik ez entzuteko: «Basatiak, zaute ixillik; gorrienak ere etziten emen biraorik botatzen». Orobat Elgoibar'en. Moja batek esan: «Gorriak emen zeudeño, ez dugu birao bat entzun». Orra Napar txapelgorrien erligioa. Ta oberenak omen zitxinan.\nD.— Gogorra duk orregatik.\nN.— Bai, naski, ta gu gorri gaizto. Ni lotzera yoan ziranak ere (urdiñak) Orixe guzia lekuko aldareko Yaunari biraoka, ta ni egunero Yauna artzen.\nD.— Emen etxuagu olako konturik aditu.\nN.— Yakiña. Guziak oien alde.\nN.— Zenbat milla uste ditun kali edo akabatu ditutela Naparroan?\nD.— Batzuk eta besteak?\nN.— Ez; gorriak etxunate animarik il. Amalau milla zionate. Milla asko dirala bai oinbeste ez ba'dira ere. Otz otzean, gerrarik gabe. Prantses apaiz bat ari zinan gure buruzki ni an nengola, ta nik au esan nionan: «Zuk ez dakizu zer gertatu dan Espaiñian ez ta onontzago ere. Or daukazu sudurren aurrean Naparroa —bera Naparroa Barrenean bizi baitzan— ta ez al dakizu oinbeste milla dirala kaliak? «C'est la guerre» esan zidanan; ots, gerrako gauzak. Ez al dakizu Naparroan gerrarik izan ez dala minutu batekorik ere? Gerra ematera kampora yoan dala bere mugetatik ara? Ez al dakizu gorriek iñortxo ere il ez dutela? Etxunan arrazoirik itzuli. Itza bestera asi zunan: «baña, baña...» Ez dago baña'rik. Ez al zenidake neri barkaziorik emango aitortzean, gorriekin yoan omen naizalako ,? ta, bai. Beraz, zer ari zera gure aurka, gertatu dana yakin gabe. Besterik etzekinan gaizo arek: Españian komunista asko zala, ta il-bearrekoak zirala. Elizaren irakaskizuna al da ori? Ez al dakizu bosteun'etatik amalau beste Aldun'ik etzutela, ta aiek ere sozialisten laguntzarekin atera zituela? Prantzian ba-zenituten irurogeita amar baño geiago. Zergatik ez dituzute kalitzen? Gero, yakiña: Euskadi'ko Gobernutxoari irri egin nai. Ori yunate oiek: euskaldunik etxunate ikusi nai ere.\nTafalla'n gertatua. Castiella baten semea gorpu ekarri zunaten Guadarrama'tik . Lurra ematera zoazala apaizak azken-otoitzak esanik, zanaren aita altxa guzien artean: «Nik ez dut otoitzik nai nere semearentzat; Tafalla'ko kartzelan daudenen buruak nai ditut nere semearenaren ordez.» Baita eman ere, irurogeita amabi gizonenak Bi aldiz ustu zunaten Tafallako kartzela olaxe.\nD.— Arren eta arren!\nN.— Orduntxe Iruña'ko Apezpikuak: «Ez ixuri aurrera errugabeen odolik!» Itsuskeri orrek oso beltzaturik utzi yun Naparroa. Ez al din au ipernu beltza?\nD.— Ongi ta bai!\nN.— Zer gerta ote liteke an, Buruxkilak agintea uztearekin?\nD.— Beraz, komeni ua gelditzea?\nN.— Luzeago ta makurrago; gorrotoa metatzen ari baita biotzetan. Gauza latz oiek ez ditun aztutzen, barkatzen ba'dira ere. Ik ere obe dun emen gelditu, zer gerta ere. Apaiz ta moja ta praile, senper ikusteko zudete; bi begietaraño sartu batzerate Biurriaren alde. Erlijio gaxoa!\nAsi zinan Aita Beltza ere bere taldearekin paper etatik zurien alde mintzatzen. Ez ditxin Iñaziotarrak bakarrik. «Arantzazu» agerkarian, lotsagarriro eman zionaten intsentsua Matxiñ orri, ta itsuski maxiatu zunaten euskalduna. Bai elkar-izketa nazkagarria iru euskaldunen agotan eman zutena! Iru oiek Izurrategi, Amolategi, Ondategi zitxinan asmatuak.\nD.— Arantzazu'ko praileak ori?\nN.— Aietxek. Beste praileak ere olatsu. Ez omen zunaten gurekin batean bizi nai. Gu etxera itzuliko ba'giña, zenbat zurikeri guretzat! Asiak ditxin loxintxaka, zer gerta ere. Izango ote lukete lotsaren izpirik Euskalerrian gelditzeko?\nBakar batzuk edo asko ba ditxin atzerrian, Biurriari belaunik makurtu etziotenak. Oiek etxunate lotsarik bear beren errira sartzeko; bañan, erne! gure etsai diranak ere oien babesean sartu naiko baitute.\nTa zer ananitasuna beren artean? Etxe batean nola bizi ote litezke salaketan ibilli diran oiek? Eta salaturik, eriotza yasateko arrixkuan utzi zitutenak. Ez da ipernua? Oietako bi etsai etxean elkartzen ba' dira zer zerua gero ere prailetegi ori!\nBat nenunan adiskide Tolosa'n, Aita Otano Claret'arra. Olaxe illarazi zunaten.\nD.— Gorriak apaizak kalitzea gaizki zegok, baña zuriek eta erlijioaren ikurriña dakartenak?\nN.— Emezortzi ba-ditun Euskalerrian orrela yoanak.\nD.— Emen ez giñakian. Gorriena, bai.\nN.— Euskaldun ziralako, zuri paltso etziralako. Aski zinan ixilik egon ta besorik ez altxatu, euskaditar irizteko. Gorrieri baño gorroto aundiagoa zigutenan guri.\nD.— Ementxe ere gure Andre nagusia beti euskaldunen kontra ari zian buru gogor giñala. Miñ ematen zidean, eta nagusiagoari karta egin nioan. Arrezkero pakean utzi gaitik.\nN.— Mojetatik asko ta asko atera ditxin. Eziñ eraman iñola ere olako gorrotoa, ipernua. Elkar maitatuz zeru bear luketen etxe oiek, gorrotatuz ipernu biurtu ditxin. Ez al dago ondo ipernutik ateratzea?\nD.— Yainkoa serbitzeko pakea bear dik, anaiautsi ta aizpautsi esaten diranean artean.\nN.— Begoña'ko zurubietan beera nentorrela, yesuita batekin buru egin nenunan: «zer moduz bizi zera?» ta Munduak uzten nau, beintzat, Yainkoa serbitzen.\nILLENTZAT ERE GORROTOA\nIllentzako gorrotoa daukanak, ez al dauka barrenean ipernua?\nD.— Zertzuk gertatu dira?\nN.— San Cristobal'en nengonan, Iruñan. Meza emailea, pistola gerrian, Meza emateko yantzi zinan. Meza bukatu ondoan, «Un Padre nuestro por los mártires de España», asi zinan. Gorriak ez baitziran martiri, beraz, berenentzat egin zutenan otoitz. Yainkoaren alde odola emanak otoitzik etxun bear, iraiñ egiten baitzaio gañera. Bai ordea zenbait gorrik erantzun ere: «nosotros hemos aplicado por los nuestros». Ez al da lotsagarri?\nD.— Ta errezatu zuten?\nN.— Garbi alare. Ba zitxinan Meza laguntzen zekitenak ere. Geroz okertu, gizagaxoak. Zergatik illarazi, Yainkoagana ekarri zitezken gizonak? Eta auzirik garbitu gabe geienak.\nD.— Ik ere senper ikusiko uan?\nN.— Nereak etxun asko balio. Ogeita sei kilo galdu nitunan sei illabetean, baña bestela ederki egon nintxinan, lenengo zortzi egunetan ezik. Aietan bai, ipernu gorria! Erriberako koxkor aien artean sarrerazi nindutenan. Ago bakoitza ipernu, gau ta egun biraoka. Ta aldioro gaiztoz asmatuak: Yesukristo, aldareko Meza-ontzi guziak banaka, Ama Birjiña, izen guzietakoa. Zer zan ua! Etzunaten lorik ere egiten.\nD.— Gaiztoak al ziran?\nN.— Esan diñat, bada, onak eta emazteak ere orobatsu egiten zutela. Ez din ixilik uzteko: Birauaren kontra elizkizun bat egin zunaten Iruñan gazte katolikoek. Meza entzun eta abar, bazkaritakoan biraoka ari zitxinan, itzaldi oro biraoa baitute. «Zaute ixilik, basaziak, esan apaizak, zertako egin dugu billera au?, eta, «guk onez egiten dugu, baña gorriek gaiztoz». «Zerura yoaten ba'zerate ere, ango ikulluan ego bearko duzute». Nestor Zubeldia yaunari gertatua.\nEuskaldunen artera pasatzeko baimena eskatu nenunan, eta oiartzuarrekin egon nintxinan andik ara. Ua bai zerua, ipernuan ere! Berrogeita amabi gizon eraman zetunaten batean goiko kartzelara. Ta beikoan ere ba zitxinan. Bañan ez nintxinan ontaz ari: illentzat ere gorrotoa zutela.\nIkus Tolosa'n gertatu zana: txapelgorri ta Margaritak beratziurren bat asi zunaten Sakramentinoetan. Irakurketa egiten zun praileak, azkenean au esaten, Elizak agintzen dunez: «zintzo ildakoen animak Yainkoaren errukiz, pakean atseden dezatela». Debekatu ori ere, «beratziurrena gurea da; guk gureentzat egiten dugu» esanez.\nD.— Beltza yuk ori!\nN.— Ba yun beltzagoa. Neronek irakurri nenunan «Boletin Oficial del Obispado de Vitoria» dalakoan: «Solemnes Funerales por las almas de los Sacerdotes Fusilados por los rojos». Azkeneko au kendu ba'lu, etzunan oinbesteko obenik Apezpikuak. Gure aldeko apaiz gaizoentzat etxunate ezer egin, agerian, beintzat. Ez niken Gotzai aren larruan egon nai. Koldarkeriz egiña, bañan itsusia!\nN.— Gogoan al daukan Ebangelioan esana?\nN.— Yainkoak egin lanak deabruari egoztea, Ispiritu Santuaren kontra dala pekatu, ta ez ditekela barkatu mundu ontan, ez bestean. Eta deabruak egin lana Yainkoari egoztea zer pekatu ote da? Orobatsu, itsusiago ez ba'da. Satanas gurutzearekin!\nGezurrarekin asi zitxinan eta Yainkoa Egia bera din. Oiek, besterik kaliz asi zitxinan, eta Yainkoa, besterengatik il. Eta abar.\nGurutze-guda. Nolakoa! Gogoan al dun gure lengusu Pantxika, Begiristainekin ezkondua?\nD.— Ago pixka bat...\nN.— Berdin zion. Aren seme bat sutatik etorri itxedotera, ta gure sukaldean Uxabia'k galdegin zionen: «zer irabazten duzute guda ortan?» Zer? Gutxi al derizkiozu? Bosgarrena ta seigarrena ta zazpigarrena libre atera ditugu, beintzat. Eta zortzigarrena, beratzigarrena ta amargarrena? Oiek ere bai. Ta bigarrena? Ori naparrak eta italianoak; guk eta moroak ez. Eta lenengoa, irugarrena ta laugarrena? Oiek agindu piñegiak dira soldadu batentzako».\nEspañian bi uririk lizunenak bai al dakin zeintzuk esaten zituten? Iruña ta Salamanka, Buruxkila zegoanekoa. Naparroa gudak gaiztoago egin yun Errepuliak baño. Lotsagarri uke oinbeste zikinkeri aipatzea ere. Ori, Gurutzea paparrean zeramatenak. Gero, lapurreta, merkatu beltza, ta gañerakoak. Geroak yakingo zetun banaka, an gertatzen ari diranak, oraindik ere.\nD.— Zer bada?\nN.— Kartzelak beterik daudela; biriketako ta beste gaitz asko, zar eta berri, sortu dirala; gose gogorra dagola, (ni Caparroso'n izan nintzanean baño gogorragoa). Ortarako atera zitxinan mendira. Ta Gurutze antzean oinbeste eriotz eta zikinkeri egiteko.\nApaizguraso oiek ori nai ote zuten? Orain ditxin miñak. Orain etxunate ontzat ematen Buruxkilaren yarduera. Lenaldi artan, nai zunan Aita Santuak Elizaren eta Españiaren arteko artu-emana; Buruxkilak ez; orain onek nai yun; bañan Erroma'k ez. Berandutxo konturatu ditxin. Apezpiku bat edo beste ixilka asi zaizkion yarkitzen; bañan oraindio geiago ditxin zuri-neri'ka ari zaizkionak.\nErlijio gaixoa! Nekez altxatuko din gurean. Alakoak ikusi zetunagu!\nOraingoan gure erria oso galtzeko zorian zegon, erri bezala ta kristau bezala. Gelditu dan fede-ondarrak altxaraziko al yun noizbait ere. Orain ere griñarik aundiena gorriengana ez-baña gure erriarengana zeukenate. Gernika txeatu zuten eran txeatu nai yunate Euskalerri osoa.\nD.— Ez al zuten gorriek erre?\nN.— Ala zabaldu zunaten zuriek, eta oraindik esan berria yun Buruxkilak itzaldi batean; baña berek ere ba-zekiñate gezurretan ari dirala. Kalaguri'ko apezpiku Fidel Garcia gertatu Paris'en praile batzuen etxean. Gernika nortzuk erre zuten galdegin, eta. «badakigu nork erre zun; baña geron artean elkarri so egiten diogu par-murritz batekin». Zer biotza!\nN.— An zegon praile euskaldun batek entzuna Ta kontatu zulako, prailetegitik aizatu. Ta Silos'ko praile-etxean gertatu zana: Praile-nagusiak berri eman Gernika kixkali zutela, ta praileak esku-zartaka ospatu. An arkitzen zan praile batek esana, Prantzira pasa zanean. Eunka ta berreunka esateko ba'nituken, bañan obe genuken ipernu ontatik atera.\nD.— Ipernutik atera al diteke, bada?\nN.— Ez, neska; bañan idurikizun artu dugun ipernu ontatik ere nekez aterako gatxin.\nD.— Ala derizkiok?\nN.— Bai, zoritxarrez. San Cristobal'go itzaletik atera nintzanean, atadiko gorrotoa ikusirik, au gogora nenunan: «Qui non diligit, manet in morte». Laguna maite ez duna, illik dagola. Beraz, zenbat eta zenbat illotz, zuti zebiltzanetan! Ikaratzeko zinan, bai. Irabazten zebiltzanetan! Ikaratzeko zinan, bai. Irabazten ari ziranak, betiko nagusi zirala uste, txapel-gorriek batez ere. Oso siñesturik zeudenan iñork etzila konturik artuko. Dabid'ena gogora nenunan: «non est qui requirat». Galtzen ari ziranak, aldiz, noizpait etorriko zala aien txanda ere. Asko ta asko kristau zintzo, ixil, elkarturik zeudenan aurren-berri artan. Aiek, bai, bizi zitxinan. Gero, urrituz ari ditxin.\nN.— Berandutzen baitu aien txandak. Oraindik ere ba ditxin amar, ogei, berrogei, Abrahan'en zintzo aiek baño geiago; aiengatik barkatuko al zaion gure erriari.\nD.— Zuek zeren obena duzute i bezalakoaek?\nN.— Baña zuri oiek, oinbeste eriotz egin ditiguten zuri oiek... gure erritar ditxin, Naparroa ukatu nai ez ba'dugu. Jauntxoaz aspertzen asi ditun, edo ongi asperturik zeuden; bañan obenik egin zutenik etzaien iduritzen. Gero baitaratuko ditxin, Dabid'en antzera. Ari Natan bezala, aueri ezuztekoa etorri dakidienean, «zer egin dugu?» esango yunate. Banaka banaka ba-ditxin ala ere, baitaratu diranak. Ordiziako ardandegi batean arro arro txapelgorri batek: «xixpa onekin oinbeste kali ditut», eta etxekoandreak: «Yesus! Ez daukazu zaku txikia konpesatzeko!» Bertan konturatu ta naigabea egin zitzaionan. Nere adizkide Larreko medikuari gizon bat yoan Iruña'n oso gaizki zegola. Ongi aztertu Irigarai yaunak, eta, zuk ez daukazu ezertxo. Berriz yoan biaramonean. «oso gaizki nago». Berriz miatu ondo ta ez daukazu ezertxo. Bai Don Permin, nik ez-egiteko asko egin ditut, eta andik atera zanean, illik erori.\nBitartean itsu zeuden geienak.\nD.— Eta gureak?\nN.— Gureak bi aldetara: batzuk, ordañak eman bear zaizkiela gure txanda datorrenean; besteak, barkatu bear zaiela. Ez ditxin geiegi auetakoak. Guri kendutako ondasunak gureganatzea arrazoizko din; bañan ortik aurrera, begira neurria non dagon. Oinbeste eriotz ezin apendu, aiek bezala izan nai ez ba'dugu. Eta, batzuk batzuk, erantzunbearrik geiena duten nagusiak, nola bizirik utzi? Erria bera asaldatuko litzakela. Ola ari ditxin esaten.\nD.— Yainkoa lagun, dakigula! Zer gertatu bear ote du?\nN.— Obe dun, bai, ik emen gelditu. Larrañeko garaia iraultzen danean, etxunate bizirik utziko, ez apaiz, ez moja, ez praile, ez goragokorik ere, atzematen ba'ditute. Geienak Biurriaren alde atera baitziran, eta bekokiz. Amaika yoango ditxin iges! Batzuk asi zaizkigun zurikerian, batez ere praileak, gure txanda ba'letor ere.\nBaña, luzatzen yun, eta gure yendea on izatez aspertzen ari din. Gure gazteria ezkerretara, gero ta geiago. Aski bultza egin zionate. Siñeste aula zutenak, orain aulago. Santu antzekoak ere ba-ditxin; ez bat bakarra. Oiek galaraziko al yunate Yainkoak Dabiden agoz diona: «Neque enim manebit sceptrum impiorum super sortem iustorum, ne extendant iusti ad iniquitatem manus suas», ots, gaiztoen zigorrak ez dula luzaro iraungo zintzoen gain, zintzo oiek okerrera ez ditezen.\nD.— Oiek gaizto? Oiek omen ditxik katoliku, Biurri aurretik dala.\nN.— Len esan yunatana, izena ostu ta ikurriña, Satanas'ekin. Ez al dakin Biurri'k matxinada baño len «Yainko gabeko amar agindu» argitara zitula? Ez al dakin iru eskomikuren azpian dagola, agerirako beintzat?\nN.— Lenbizikoa, Aita Santuak nazitarren kontra egin zun Enziklika Ezpañian argitaratzea debekatu zulako; bigarrena, beste Enziklika bat eten eta eten, berak nai bezala eman zulako; irugarrena, Sevilla'ko Kardinalari Artzai-gutun bat zabaltzea galarazi ziolako.\nD.— Bai omen yuk animako Gurasoa. Meza entzuten omen yuk egunoro.\nN.— Antola ditezela ua ta aren animako gurasoa. Ez niuken aien larrupean egon nai. Beren kolkoan eta Yainkoaren aurrean zintzo ba'daude, gañekoen aurrean etzeuden ala.\nEz dedila luzaro egon oien zigorra gure gain. Buka dedilla ango gorrotoa, ango ipernu bizia.\nGu ere atera gaitezen, ipernu kixkalgarri ontatik.


Alfonso Gómez / Piano-jolea - Elkarrizketa - Euskonews\nAlfonso Gomez (Gasteiz, 1978)\nGasteizen jaio zen 1978. urtean, eta bost urte besterik ez zituela hasi zen pianoa jotzen. Gasteizko “Jesus Guridi” kontserbatorioan ikasi zuen Patricia Escudero eta Albert Nieto irakasleekin, eta goi mailako “Ohorezko Saria” lortu zuen graduatzean. 1997tik 2001era Rotterdameko (Herbehereak) kontserbatorioan egin zituen ikasketak Aquiles delle Vigne irakaslearekin, Arabako Foru Aldundiaren beka medio. Ikasketa horiek ere nota gorenekin burutu zituen. 2001etik 2004ra bitartean Tibor Szasz izan zuen irakasle Freiburgeko (Alemania) “Musikhochschule” kontserbatorioan, eta bertan, “Ohorezko Matrikula” eskuratu zuen bakarlarien mailan.\nHainbat errezitaldi eskaini ditu Espainian, Frantzian, Belgikan, Herbeheretan, Austrian, Alemanian, Italian, Ukrainian, Estatu Batuetan, Mexikon, Taiwanen eta Hego Korean. Orkestra ospetsuekin aritu izan da bakarlari-lanetan, hala nola, Frankfurteko Filarmonikoa (“Oder”), “Euro-Asian Philharmonic”, Europako Orkestra Sinfonikoa, “Rotterdam Young Philharmonic”, “Orkest van Utrecht”, “Aita Donostia” Ganbera Orkestra, “Musikhochschule Orchester Freiburg” eta “Gyeonggi Philharmonic”. Era berean, zuzendari izan ditu, besteak beste, Roy Goodman, Jurjen Hempel, Nanse Gum, Juan Jose Mena, J. Kaell edota Scott Sandmeier.\nEstatuko eta nazioarteko lehiaketetan 11 sari jaso ditu, horien artean lehen sariak Pariseko “J. Françaix”, “Gernika Hiria”, Cartagenako “Alter Musici” eta Soriako “Gerardo Diego” lehiaketetan. Rotterdamen “Erasmus Kamermuziekprijs 1999” saria eman zioten.\nAlfonso Gomezen errepertorioa zabala da, barrokotik hasi eta musika garaikidera artekoa. Musikagile garaikide askoren lanak estreinatu ditu, horietako batzuk berarentzat propio egindakoak. Orain arte 6 CD grabatu ditu, EROL, Ad Libitum eta Sinkro Records disketxeekin, eta hurrengo diskoan C. Debussyren 24 Preludioak bilduko ditu.\nEspainiako, Herbeheretako, Alemaniako eta Hego Koreako irrati eta telebistetan sarritan eskaini dituzte bere emanaldiak eta grabazioak (Espainian, esaterako, RNE 2, Madrilgo Círculo de Bellas Artes, etab.). 2001. urtetik Freiburgen (Alemania) bizi da.\nAlfonso Gómez / Piano-jolea\n"Uneoro musika entzutearen ondorioz hutsal bihurtu dugu soinu-fenomenoa"


Bertsolaritza – Irunero\n2022(e)ko ekainak 3 No Responses\nEgilea: Andoni Zelais Otaño Doinua: Saltarina da txepetxa eta 1) Mugarriaren zentzu anitza lerro geografikora, administratu politizatu lekua eta denbora, asentamentu komunitate geziak eta aizkora, gizateria asmakizunez iritsi zen sutondora, eta zenbat metafora. 2) Etxe txikiak etxe multzoak etxaldeak baserriak,...\n“Bizitzako gauzarik onenak doan”\nEgilea: Aitor Errazkin Vicente Doinua: Besarkada bat, adiskideak 1)Besarkada bat, adiskideak, barre alaienak, amets, maitasun, muxu, familia eta oroimenak. Doan direla diote bizitzan gauza onenak… Ikus dezagun benetan hala ote diren denak. 2) E...\nDOINUA: Haizea dator ifarraldetik Egilea: Jon Luzuriaga Iurramendi 1 Bikote ginen jaio aurretik hori gure iragana, hala izaten jarraitzen dugu eta ez bat erdibana; arintasuna izan da sarri beste batzuetan zama, norberarenak ditugu noski izena eta izana. Sentim...\n2022(e)ko urtarrilak 7 No Responses\nEgilea: Xabier Isasi Balanzategi Doinua: ETAren su etenetik 1 Laurogei urte inguru edadeko gizona zen Kalean gora ta behera noraezean zebilenni ikusi ninduela hasi zitzaidan galdetzen: jauna arren badakizu ni non bizi ote naizen itaun harek hunkituta zer nahas...\nDoinua: “Azaroa ate joka” Egilea: Egoitz Zelaia Perez 1) Azaroa ate joka ari da axolagabe iparraldeko haizea sartzen hasi da herabe. Azken aldian lanera noala, presarik gabe, Dunbarriak, goizean goiz, izan ditut parez pare… Egunsentiak sekula baino ederr...\nIrunabar, Irungo Bertsoaren Bilgunea, Txingudiko Bertso Eskolaren kudeaketaz arduratzen da. Ikasturte berria urriaren 1ean hasiko dute eta izena emateko epea zabalik dago jada. Txingudi Badian bertso eskola ezberdinak dauzkate. Adrian Arruti eta Irati Alcantar...\n2021(e)ko ekainak 7 No Responses\nFRANTZIAKO KONSTITUZIO KONTSEILUAREN EBAZPENAREN HARIRA\nDoinua: Nik zonbat pertsu alde Egilea: Egoitz Zelaia Perez 1. Champs-Élysées –tik heldu berri da herrira ume batzuk jolasten dabiltzan tokira. Hark ere jolastu nahi luke, baina tira, ez duenez ulertzen hitzen narratiba erdi haserreturik besteei begira ...


OSASUN MENTALEKO ERIZAINTZAKO ZAINTZA OSAGARRIAK - Osasungintza - SANko Espezializazioak\nFam.P. Osasungintza -... Espez.\nAGINDUA, 2021eko urriaren 15ekoa [10/12/2021]\nOSASUN MENTALEKO ERIZAINTZAKO ZAINTZA OSAGARRIAK\n• Erizaintzako zaintza osagarrietako teknikaria (LOGSE).\nErizaintza-arloko zaintza osagarriak garatzea osasun mentalaren esparruan, ezarritako protokoloak erabilita, diziplinarteko taldeetan sartuta eta elkarlanean arituta laguntza psikologikoan eta bizitza-ohitura osasungarrien sustapenean.\n• Osasun mentalean zerbitzua emateko materialak eta guneak prestatzea, kontuan hartuta laguntza-prestazio mota eta bitartekoen optimizazioa.\n• Elkarlanean aritzen da osasun mentaleko diziplinarteko lantaldearekin, bere gain hartzen ditu dagozkion erantzukizunak eta informazio-jario egokia izaten du.\n• Erizaintzako zaintza osagarriak aplikatzea osasun-mentaleko pazienteari, lantaldeak ezarritako zaintza-planak kontuan hartuta, eta hautemandako gorabeherak jakinaraztea, protokolo egokiak erabiliz eta prebentzio- eta segurtasun-neurriak hartuz.\n• Erabiltzaileari (pazientea, familia, komunitatea) babes psikologikoa ematen laguntzea, dauzkan ezaugarri psikosozialetara egokitutako komunikazio- eta laguntza-teknikak erabiliz.\n• Osasun mentaleko erabiltzaileen artean (pazientea, familia, komunitatea) bizitza-ohitura osasungarriak sustatzea, osasuna mantentzeko edo hobetzeko eta gaixotasuna prebenitzeko, jarraibideak emanda eta informazioa eta komunikazioa mintzaidearen ezaugarrietara egokituta.\n• Erizaintzako oinarrizko zaintza osagarri pertsonalizatuak eskaintzea, osasun mentaleko arazoak dituzten pertsonentzako sustapen- eta prebentzio-jarduerak eginez eta nork bere burua egokiro zaintzeko ozedurak sustatuz ere, pertsona horien bizi-kalitatea hobetzeko, eta haiekin elkarlanean gaixotasunari aurre eginez eta prozesuan osoan laguntza ziurtatuz.\n• Elkarlanean aritzea dagokion osasun mentaleko lanbide anitzeko taldean, botikak eta veste produktu sanitario batzuk ematearekin zerikusia duten jarduerak gainbegiratuta egitean ezarritako protokoloei jarraituta.\n• Osasun mentalaren arloko arretan aplikatzekoak diren printzipio etikoak eta legalak ulertzea eta lanbide-jardunean erabiltzea.\n• Harreman terapeutikoa erabiltzea komunikatzeko eta harremana izateko oinarrizko tresna moduan, erizaintzako zaintza osagarrien barruan.\n• Pazientearekiko harreman terapeutikoa tratamenduaren barruan dagoela eta patologia bakoitzera egokitzen dela ulertzea.\n• Osasun mentalaren arloko erizaintzako laguntzailea.\n• Osasun mentalaren arloko begiralea\nProfesional honek osasun mentalaren arloko erakundeen, zerbitzuen eta programen sarean lan egiten du.\n• Osasun mentalaren EAEko sistema. (60 o.)\n• Osasun mentalaren arloko arazo nagusiak, tratamenduak eta erizaintzako zaintzak. (280 o.)\n• Larrialdi psikiatrikoak. (140 o.)\n• Taldeekiko esku-hartzea eta dinamika. (120 o.)